Mas fɔlɔ 14 AKKDC08 - O waati la fana, Zerobowamu dencɛ - Bible Search\nMas fɔlɔ 13 Mas fɔlɔ 15\nMas fɔlɔ 14\nZerobowamu ka saya\n1O waati la fana, Zerobowamu dencɛ Abiya banana. 2Zerobowamu y'a fɔ a muso ye ko: «Wili k'i yɛrɛ kɛ i n'a fɔ mɔgɔ wɛrɛ ka muso, janko mɔgɔ si kan'i lɔn. I ka taga Silo. Kira Aya b'o yɔrɔ la, ale lo tun y'a fɔ ne ye ko ne bena kɛ masacɛ ye Isirayɛli mara kunna. 3Burukun tan ni ŋɔmiw ta, ani lidaga, ka ta'a fɛ. Deen nin bena kɛ cogo min na, a bena o fɔ i ye.»\n4Zerobowamu muso wilila ka taga Silo, Aya fɛ. O y'a sɔrɔ Aya tun kɔrɔla, a tun te se ka yeli kɛ tugu. 5Masaba tun y'a fɔ Aya ye ko Zerobowamu muso bena na a fɛ k'a ɲininga a dencɛ ka koo la, bari a man kɛnɛ. Ko n'a sera, a ka nin ni nin fɔ a ye. Ko n'a nana se tuma min na, a ben'a yɛrɛ kɛ i n'a fɔ mɔgɔ wɛrɛ.\n6A sera soda la, Aya y'a seen mankan mɛn dɔrɔn, a y'a fɔ a ye ko: «Don, Zerobowamu muso. Mun na i b'a fɛ k'i yɛrɛ dogo ka kɛ i n'a fɔ mɔgɔ wɛrɛ? Koo gwɛlɛman be yen k'a fɔ i ye. 7Ta'a fɔ Zerobowamu ye ko Masaba, Isirayɛli ka Ala y'a fɔ ko ale lo y'a woloma jama nin cɛma k'a kɛ kuntigi ye ale ka jama Isirayɛli kunna. 8Ko ale tun ye masaya minɛ Dawuda ka somɔgɔw fɛ k'a d'a ma. Ko nga a ma sɔn ka kɛ i n'a fɔ ale ka baarakɛla Dawuda, min tun be ale ka kuma bato, k'a jigi la ale kan, k'ale sago kɛ dɔrɔn. 9Ko mɔgɔ minw kɔnn'a ɲa, a ye kojugu kɛ ka tɛmɛ olu bɛɛ kan. Ko a ye batofɛn wɛrɛw dilan a yɛrɛ ye, a ye nigɛ kɛ ka joow dilan janko k'ale dimi. Ko a ye ale bila kɔfɛ. 10- K'ole y'a to, ale bena bɔnɛ lase a ka soo ma. Ko ale ben'a ka cɛdenw bɛɛ halaki Isirayɛlidenw cɛma, jɔɔn fara hɔrɔnw kan. Ko ale ben'a ka soo furan i n'a fɔ u be ɲamaɲama furan cogo min na fɔɔ k'a kɛ a be tunu pewu. 11Ko a ka somɔgɔ min mana sa dugu kɔnɔ, wuluw le ben'a ɲimi. Min mana sa kongo kɔnɔ, kɔnɔw bena o dumu. Ko ale Masaba le ko ten!»\n12O kɔ, Aya y'a fɔ muso nin ye ko: «Wili ka taga soo. I dontɔ dugu kɔnɔ dɔrɔn, deen nin bena sa. 13Isirayɛlidenw bɛɛ bena o deen nin saya kasi kɛ. O kɔ, u ben'a suu don. Ale deen nin kelen le suu bena sɔrɔ ka don Zerobowamu ka somɔgɔw cɛma, bari ale kelen dama le be yen min ye mɔgɔɲuman ye Masaba, Isirayɛli ka Ala ɲakɔrɔ u cɛma. 14Masaba bena mɔgɔ dɔ wɛrɛ kɛ masa ye Isirayɛlidenw kunna. Ale bena Zerobowamu ka somɔgɔw halaki. O le te kɛra ka ban wa? 15Masaba bena Isirayɛlidenw lamaga fɔɔ k'a kɛ i n'a fɔ jii be kala lamaga cogo min na. A bena u wili ka bɔ jamanaɲuman nin kɔnɔ, a tun ye min di u bɛmaw ma, k'u jɛnsɛn ka taga Efarati baji kɔfɛ. Bari u ye *Asera jaaw dilan ka Masaba dimi. 16A bena u don u juguw bolo Zerobowamu ka kojuguw kosɔn, ani Isirayɛli mara mɔgɔw ye kojugu minw kɛ ale sababu la.»\n17Zerobowamu muso wilila ka taga. A tagara se Tirisa. A dontɔ soo dɔrɔn, deen nin sara. 18U y'a suu don, Isirayɛlidenw bɛɛ y'a ka saya kasi kɛ, i ko Masaba tun y'a fɔ a ka baarakɛla kira Aya ye cogo min na.\n19Zerobowamu ka kɛwali tɔw, n'a ye kɛlɛ minw kɛ, n'a ka masayako, olu be sɔrɔ Isirayɛli mara masaw ka loon o loon kibaru sɛbɛ kɔnɔ. 20Zerobowamu ye saan mugan ni fila kɛ masaya la. O kɔ, a sara. A deen Nadabu sigir'a nɔɔ na masaya la.\nZuda masacɛ Orobowamu ka koo\n(Lok 2nan 12.1-16)\n21Solomani dencɛ Orobowamu tun kɛra Zuda mara masacɛ ye. Yanni a ka kɛ masacɛ ye, a sii tun sera saan bi naani ni kelen ma. A ye saan tan ni wolonwula kɛ masaya la Zeruzalɛmu, Masaba tun ye dugu min woloma Isirayɛlidenw kɔmɔgɔw ka duguw cɛma, k'a tɔgɔ la a kan. A bamuso tɔgɔ tun ko Naama, amoni tun lo. 22Zuda mara mɔgɔw ye kojugu kɛ Masaba ɲakɔrɔ. U ye kojugu minw kɛ, o le ye Masaba dimi ka tɛmɛ u faaw ta kan. 23- U ye sɔnnikɛyɔrɔw lɔ fana, ka jokabakuruw lɔ, ka *Asera jaaw tutu kulujanjanw bɛɛ kan, ani yiribabaw bɛɛ kɔrɔ. 24- Landa kakalayakɛbagaw yɛrɛ tun be sɔrɔ jamana nin kɔnɔ. Masaba tun ye siya minw gwɛn ka bɔ Isirayɛlidenw ɲafɛ, u tun be olu ka landajuguw bɛɛ kɛ.\n25Orobowamu ka masaya saan duurunan na, Ezipiti masacɛ Sisaki wilila ka na Zeruzalɛmu kɛlɛ. 26- A ye Masaba ka soo kɔnɔ nafolo bɛɛ, ani masacɛ ka soo kɔnɔ nafolo bɛɛ cɛ. Solomani tun ye nigɛkunbɛnnan minw dilan ni sanu ye, a ye olu bɛɛ ta fana. 27O la, masacɛ Orobowamu ye dɔ wɛrɛw dilan ni zira ye, k'o di a ka daa kɔlɔsibagaw kuntigiw ma. 28Ni masacɛ tun be bɔ ka taga Masaba ka soo tuma o tuma, kɔlɔsibaga nunu tun be to k'o ta. O kɔ, u tun be to ka kɔsegi ka na u bila u ka soo.\n29Orobowamu ka kɛwali tɔw, n'a ka baara bɛɛ, o be sɔrɔ Zuda mara masaw ka loon o loon kibaru sɛbɛ kɔnɔ. 30Kɛlɛ tun be Orobowamu ni Zerobowamu cɛ tuma bɛɛ. 31O kɔ, Orobowamu sara, u y'a suu don a faaw ka kaburu kɔnɔ Dawuda ka ciin kɔnɔ. A bamuso tɔgɔ tun ko Naama, amoni tun lo. O kɔ, a dencɛ Abiyamu sigir'a nɔɔ na masaya la.


<< < Ezekiyɛli 2 > >>\nYɛnŋɛlɛ làa Ezekiyɛli wi tun Izirayɛli woolo pe yeri\n1 A magala lì silan pye fɔ: «Sɛnwee pyɔ, yiri ma yere ma tɔɔrɔ ti na, mi yaa para ma ni.» 2 Naa làa kaa para na ni makɔ, a Yɛnŋɛlɛ li yinnɛ lì si ye na ni, ma ti a mì yiri ma yere na tɔɔrɔ ti na; kona, ŋa wìla pye na para na ni, a mì suu magala li logo.\n3 Wìla na pye ma yo fɔ: «Sɛnwee pyɔ, mi yɛn nɔɔ tunnu wa Izirayɛli woolo pe yeri. Ki cɛnlɛ na lì yiri ma je we, ki leele mbele pè yiri ma je na na we. Poro naa pe tɛlɛye pe ni, pè kapege pye na na fɔ ma pan ma gbɔn nala. 4 Mi yɛn nɔɔ tunnu ki leele mbele yɛwaga fɛnnɛ konaa nuŋgboŋgbanla fɛnnɛ poro yeri, ma sa pe pye fɔ: ‹We Fɔ, Yawe Yɛnŋɛlɛ lo lì yo ma.› 5 Pe yɛn leele mbele pè yiri ma je; ki kala na, pe logo ma yeri o, pee yɛnlɛ mbe logo ma yeri o, pe yaa ki jɛn mbe yo fɔ Yɛnŋɛlɛ yɔn sɛnrɛ yofɔ wa yɛn wa pe sɔgɔwɔ. 6 Mboro wo na, sɛnwee pyɔ, maga ka fyɛ pe yɛgɛ, maga ka fyɛ pe sɛnyoro ti na. Pe yaa kaa kendige woo ma ni, ki yaa ka pye ma yeri ndɛɛ ma yɛn yanpege naa wuuro sɔgɔwɔ konaa ma cɛn naala sɔgɔwɔ. Pe yɛn leele mbele pè yiri ma je, ɛɛn fɔ maga ka fyɛ pe sɛnyoro ti na, ma sunndo wiga si ka kɔn pe yɛgɛ sɔgɔwɔ. 7 Pe yɛn leele mbele pè yiri ma je, ki kala na, pe logo ma yeri o, pee yɛnlɛ mbe logo ma yeri o, mboro mbaa na sɛnrɛ to yuun pe kan.\n8 «Mboro wo na, sɛnwee pyɔ, sɛnrɛ nda mi yaa yo ma kan, ti logo. Maga ka pye lere ŋa wì yiri ma je, paa yɛgɛ ŋga na ki leele mbele pè yiri ma je pe yɛn. Koni yaraga ŋga mi yaa kan ma yeri, ma yɔn ki yɛngɛ maga ka.»\n9 Kona, a mì si wele mɛɛ kɛɛ ka yan ki yɛn ma sanga ma wa na yeri, sɛlɛgɛ sɛwɛ ŋa pe ma migi wa ni wa ki ni. 10 A kɛɛ kì si sɛlɛgɛ sɛwɛ ŋa pe ma migi wi sangala na yɛgɛ sɔgɔwɔ; sɛwɛ yɔɔnrɔ la pye ki sɛwɛ wi kanŋgɔlɔyɔ shyɛn yi na. Kunwɔ gbelege sɛnrɛ, naa yɛsanga sɛnrɛ konaa jɔlɔgɔ sɛnrɛ tìla pye ma yɔnlɔgɔ wa wi ni†.


Bibulu ka maanaw: Cɛɛ jagwɛlɛ dɔ - Jehova Seerew ka ɛntɛrɛnɛti yɔrɔ daganin\nMƆGƆW daminɛna ka caya dugukolo kan ani u fanba tun be koo jugu kɛ i ko Kayɛn. Nka, cɛɛ kelen tun be dan na. O cɛɛ be weele ko Enɔki. Enɔki tun ye cɛɛ jagwɛlɛ ye. A lamini mɔgɔw bɛɛ tun be koo jugubaw kɛ, nka Enɔki tora ka baara kɛ Ala ye.\nYala i b’a lɔn fɛɛn min y’a to mɔgɔw tun be koo jugu kɛ wa? Miiri k’a filɛ, jɔn lo y’a to Adama ni Awa ye Ala kaan bila ani ka yiriden dumu Ala tun ko u kana min dumu? Mɛlɛkɛ jugu dɔ tun lo. Bibulu b’a weele ko Sutana. A b’a ɲini ka mɔgɔw bɛɛ kɛ kojugukɛlaw ye.\nLoon dɔ, Jehova Ala y’a ɲini Enɔki fɛ a ka koo dɔ fɔ mɔgɔw ye u tun t’a fɛ ka min mɛn. A ye min fɔ, o filɛ nin ye: ‘Loon dɔ, Ala bena mɔgɔ juguw bɛɛ halaki.’ Mɔgɔw y’o kuma mɛn tuma min na, i be taga a sɔrɔ u dimina kosɔbɛ. N’a sɔrɔ, u y’a ɲini ka Enɔki faga yɛrɛ. O lo kama Enɔki tun ka ɲi k’a jaa gwɛlɛya ani k’a fɔ o mɔgɔw ye Ala bena min kɛ.\nAla m’a to Enɔki ka sii jan sɔrɔ o mɔgɔ juguw cɛma. Enɔki ye saan 365 dɔrɔn lo sɔrɔ. Mun na an ko “saan 365 dɔrɔn”? Sabu o wagati mɔgɔw barika tun ka bon ani u tun be sii jan sɔrɔ ka tɛmɛ bimɔgɔw ta kan. O yɛrɛ lo y’a to Enɔki dencɛ Metusela ye saan 969 sɔrɔ.\nEnɔki sanin kɔ, mɔgɔw sɔɔn juguyara tugun kosɔbɛ. Bibulu b’a fɔ ko: “U miiriya bɛɛ tun ka jugu tuma bɛɛ,” ani ko ‘dugukolo fara fariyakow la.’\nYala i b’a lɔn fɛɛn min y’a to dugukolo tun ɲagaminin lo o wagati la wa? Sabu Sutana tun ye fɛɛrɛ kura dɔ sɔrɔ walisa ka mɔgɔw lasun k’u don kojugukɛ la. An bena o fɛɛrɛ koo lo kalan ɲɛɛ nata la.\nZɛnɛzi 5:21-24, 27; 6:5, 11-13; Eburuw 11:5; Zude 14, 15.\nKɔrɔ juman na Enɔki ni mɔgɔ tɔɔw tun tɛ kelen ye?\nMun na mɔgɔw tun be koo jugu caaman kɛ Enɔki tile la?\nMɔgɔw tun be koo jugu jumanw lo kɛ? (Jaa filɛ.)\nMun na Enɔki tun ka kan ka kɛ mɔgɔ jagwɛlɛ ye?\nMɔgɔ tun be se ka sii hakɛ juman sɔrɔ o wagati la, nka Enɔki ye saan joli lo sɔrɔ?\nMun lo kɛra Enɔki sanin kɔ?\nZɛnɛzi 5:21-24, 27 kalan.\nJɛnɲɔgɔnya sifa juman tun be Enɔki ni Jehova cɛ? (Zɛnɛzi 5:24)\nBibulu ka fɔta la, cɛɛ juman lo ye sii jan sɔrɔ ka tɛmɛ mɔgɔ bɛɛ kan, ani a ye saan joli lo sɔrɔ? (Zɛnɛzi 5:27)\nZɛnɛzi 6:5 kalan.\nEnɔki sanin kɔ, koow juguyara ka se hakɛ juman ma dugukolo kan, ani o be se ka suman ni an ka wagati ye cogo di? (2 Tim. 3:13)\nEburuw 11:5 kalan.\nEnɔki jogo juman “koo tun ka di Ala ye,” ani mun lo sɔrɔla o la? (Zɛnɛzi 5:22)\nZude 14, 15 kalan.\nBi, kerecɛnw be se ka Enɔki ka jagwɛlɛya ladegi cogo di n’u be mɔgɔw lasɔmina Arimagedɔn kɛlɛ nata koo la? (2 Tim. 4:2; Eburuw 13:6)\nA ci dɔ ma A ci dɔ ma Maana 7nan: Cɛɛ jagwɛlɛ dɔ


Kɔl Introduction AKKDC08 - Bible Search\nFil 4 Kɔl 1\nTuma min na Pɔli tun be kaso la, o tuma la a ye bataki nin ci Kɔlɔsikaw ma. Krista ka jama min be o dugu nin na, ale Pɔli kɔni m'o sigi nga, ale lo tun be to ka mɔgɔw ci ka taga u fɛ ka kibaru dima fɔ u ye.\nPɔli tun y'a mɛn ko mɔgɔ dɔw be kalanjugu donna Krista ka jama kuun na Kɔlɔsi. Bari u tun b'a fɔra k'o le be kɛ sababu ye mɔgɔ be kisili sɔrɔ Ala fɛ. O kɔ, u tun be landa dɔw koo gwɛlɛya u ye i n'a fɔ kɛnɛkɛnɛko ani sariyaw batoko dumuniko la ani o ɲɔgɔnnaw.\nO kalan nunu si ma diya Pɔli ye. A y'a ka koo bɛɛ juu sigi Krista kan min ka fisa ni fɛɛn bɛɛ ye. A b'a yira ko Ala ye diɲɛ dan Krista lo barika la, ani ka bɛɛn sigi ni adamaden ye ale Krista fana barika la. Ani ko diɲɛ mɔgɔw be se ka kisili sɔrɔ Krista ka jɛɛn le la.\nDaminɛ kuma 1.1-8\nKrista ka koo 1.9—2.19\nJogokura min be sɔrɔ Krista barika la 2.20—4.6\nKuma laban 4.7-8


Zan fɔlɔ 3 AKKDC08 - Aw m'a ye an koo diyara Faa Ala ye - Bible Search\nZan fɔlɔ 2 Zan fɔlɔ 4\nZan fɔlɔ 3\n1- Aw m'a ye an koo diyara Faa Ala ye cogo min na wa, fɔɔ an be wele yɛrɛ ko Ala deenw. An ye Ala deenw ye tiɲɛ na! O kama, Ala juguw t'an lɔn, bari u te Ala lɔn. 2Ne terisɔbɛw, k'a ta sisan ma, an ye Ala deenw ye. Nga an bena kɛ fɛɛn min ye tigitigi, o le ma gwɛ fɔlɔ. An be min lɔn, ni Krista segira ka na tuma min na, ale be cogo min na, an fana bena kɛ ten. Bari an ben'a ye ten. 3Mɔgɔ o mɔgɔ jigi b'a kan, o tigi b'a yɛrɛ saniya i n'a fɔ Yezu Krista yɛrɛ be cogo min na.\n4Mɔgɔ o mɔgɔ be hakɛ kɛ, o tigi te Ala ka sariya bato, bari sariya batobaliya, o le ye hakɛ ye. 5- Aw b'a lɔn ko Yezu nana janko ka mɔgɔw ka hakɛw yafa, a ma hakɛ si kɛ. 6Ayiwa, ni mɔgɔ o mɔgɔ nɔrɔnin be Krista la, o tigi te hakɛ kɛ tugu, nga ni min be hakɛ kɛ, o tigi te Krista ye, a t'a lɔn fana.\n7Ne deenw, aw kan'a to mɔgɔ si b'aw lafili. Mɔgɔ o mɔgɔ be tilenninya sira taama, o tigi ye mɔgɔtilennin ye i n'a fɔ ale Yezu Krista. 8Min be to ka hakɛ kɛ, o tigi ye Sutana ka mɔgɔ ye, bari Sutana ye hakɛkɛla ye kabini fɔlɔfɔlɔ. Ala Dencɛ nana, waasa ka Sutana ka kɛwaliw cɛn.\n9Mɔgɔ o mɔgɔ kɛra Ala deen ye, o tigi te hakɛ kɛ tugu. Bari Ala y'a Faa ye. A te se ka to hakɛkɛ la tugu bari Ala deen lo. 10Ala deenw ni Sutana ka mɔgɔw be lɔn ka bɔ ɲɔgɔn na kɛwali nunu le fɛ. Mɔgɔ o mɔgɔ te tilenninya sira taama, ani n'a t'a mɔgɔɲɔgɔn kanu, o tigi te Ala ta ye.\n11- An ka kan ka ɲɔgɔn kanu. Aw y'o le mɛn kabini koow daminɛtuma na. 12- An man kan ka Kayɛn ladege, min kɛra Sutana ka mɔgɔ ye k'a dɔgɔnin faga. Mun na a y'a faga? A y'a faga bari ale Kayɛn tun ye baarajugukɛla ye, k'a sɔrɔ a dɔgɔnin tun ye mɔgɔɲuman ye.\n13N badenw, ni mɔgɔw b'aw kɔniya, o kana aw dabari ban. 14- An b'a lɔn ko an bɔra saya la ka don ɲanamanya la, bari an b'an mɔgɔɲɔgɔn kanu. Mɔgɔ min te a mɔgɔɲɔgɔn kanu, o tigi be i n'a fɔ suu. 15Mɔgɔ o mɔgɔ b'a mɔgɔɲɔgɔn kɔniya, o tigi ye mɔgɔfagala le ye. Aw b'a lɔn ko mɔgɔfagala si te se ka nii banbali sɔrɔ. 16Yezu Krista y'a nii saraka anw kosɔn. An be kanuya lɔn o le fɛ. An fana ka kan k'an nii saraka an mɔgɔɲɔgɔn kosɔn. 17Fɛɛn be mɔgɔ min bolo n'a te dɛsɛbagatɔ dɛmɛ, o tigi be se k'a fɔ cogo di ko ale be Ala kanu? 18Ne deenw, an kan'a fɔ an daa la dɔrɔn ko an tɔɲɔgɔn koo ka di an ye. Nga an k'a yira tiɲɛ na n'an ka kɛwaliw ye.\n19N'an mɔgɔɲɔgɔnw koo ka d'an ye, an b'a lɔn o le fɛ ko an be tiɲɛ kan. Ani an hakili be sigi Ala ɲakɔrɔ. 20N'an kɔnɔnako b'an jalaki, Ala ka bon n'an kɔnɔnako ye. Ale be koo bɛɛ lɔn. 21Ne terisɔbɛw, n'an kɔnɔnako t'an jalaki, an be se ka Ala daali ni hakilisigi ye. 22An mana fɛɛn o fɛɛn daali a fɛ, an b'o sɔrɔ bari an b'a ka sariya bato k'a sago kɛ. 23- A ka sariya filɛ nin ye, ko an ka la a Deen Yezu Krista la, ani ka ɲɔgɔn kanu. Ale yɛrɛ le y'o cii nin don an bolo. 24Ni mɔgɔ min b'a ka sariya nin bato, Ala b'o tigi fɛ, o tigi ye Ala ta ye. An b'a lɔn o fɛ ko Ala b'an fɛ, a ka Nii Senuman barika la a ye min d'an ma.


Luka 17 AKKDC08 - Yezu y'a fɔ a ka kalandenw ye ko: - Bible Search\nYafa tuma bɛɛ\n(Mat 18.6-7,21-22; Mar 9.42)\n1Yezu y'a fɔ a ka kalandenw ye ko: «Wajibi lo sababu bena sɔrɔ min b'a to mɔgɔw kunna be cɛn, nga mɔgɔ min bena kɛ o sababu nin ye, bɔnɛ be o tigi ye. 2Ni mɔgɔ dɔ kɛra sababu ye ka denmisɛn nunu dɔ kunna cɛn, yanni a tigi k'o kɛ, ni kabakuru belebeleba tun sirila a kaan na k'a fili kɔgɔji kɔnɔ, o tun ka fisa a ma. 3- Aw k'aw yɛrɛw kɔlɔsi o koow la.\n«N'i balima y'i hakɛ ta, i k'a ka filiyɔrɔ fɔ a ye. N'a nimisara, yafa a ma. 4N'a y'i hakɛ ta siɲɛ wolonwula tile kelen kɔnɔ, n'a segira i fɛ a siɲɛ wolonwula bɛɛ la ko i ka yafa ale ma, i ka yafa a ma.»\nYezu ka kalandenw ka koo\n5Cidenw y'a fɔ Matigi ye ko: «Matigi, dɔ fara an ka lanaya kan.»\n6A y'a fɔ u ye ko: «N'aw tun be la ne la dɔɔni dɔrɔn, hali n'o lanaya boɲa tun be mutaridikisɛ bɔ, aw tun bena se k'a fɔ yiriba nin ye ko a ka bɔn ka bɔ yan ka taga yɛrɛ tutu kɔgɔji la. A tun bena sɔn aw ta ma.\n7«Ni baaraden b'aw dɔ fɛ, n'a be sɛnɛ kɛ, walima n'a be begɛnw le kɔlɔsi, n'a segira ka bɔ kongo la tuma min na, a tigi ben'a fɔ a ye ko a ka teliya ka na aw be dumuni kɛ wa? 8Ayi. A ben'a fɔ o baaraden ye ko a k'a cɛɛ siri ka dumuni labɛn k'a d'a ma. Ko ni ale tilara dumuni na tuma min na, o kɔ a fana be sɔrɔ ka dumuni kɛ ka minni kɛ. 9Yala a bena barika la o baaraden ye bari a y'a ka baara kɛta kɛ wa? N ma la o la. 10O cogo la, baara min kalifara aw fana ma, n'aw y'o dama kɛ, aw k'a fɔ aw yɛrɛ ye ko aw te foyi ɲa.»\nYezu be farisogobanatigi mɔgɔ tan kɛnɛya\n11Yezu tun be tagara Zeruzalɛmu, a ye Galile ni Samari mara cɛɛ tigɛ. 12A tun be ɲini ka don dugu dɔ kɔnɔ, farisogobanatigi mɔgɔ tan tagar'a kunbɛn. U lɔra yɔrɔjan ka furancɛ dɔɔni to u ni Yezu cɛ. U y'u kaan kɔrɔta k'a fɔ ko: 13«Karamɔgɔ Yezu, makari an na.»\n14- Yezu y'u ye, a y'a fɔ u ye k'u ka taga u yɛrɛw yira sarakalasebagaw la. K'u to o sira kan, u bɛɛ kɛnɛyara. 15U dɔ y'a ye ko a kɛnɛyara minkɛ, a segitɔ ka taga Yezu fɛ, a tora ka Ala tanu kosɔbɛ. 16A sera Yezu fɛ, a y'a kunbiri gwan a kɔrɔ k'a ɲaa biri duguma ka barika la a ye, k'a sɔrɔ o cɛɛ tun ye Samarika ye. 17O tuma na, Yezu y'a fɔ ko: «Mɔgɔ tan bɛɛ ma kɛnɛya wa? U tɔɔ kɔnɔntɔn nunu be min? 18U si ma kɔsegi ka na Ala tanu ni lonancɛ nin kelen tɛ!» 19O kɔ, a y'a fɔ cɛɛ nin ye ko: «I kisira i ka lanaya barika la. Wili ka taga.»\nMɔgɔ Dencɛ segiko\n20*Fariziɲɛw ye Yezu ɲininga ko Ala ka masaya bena na tuma jumɛn. A y'u jaabi ko: «O tena kɛ i n'a fɔ mɔgɔw ta be ye cogo min na. 21U ten'a fɔ fana ko: ‹A filɛ yan› walima: ‹A filɛ yen fɛ›, bari Ala sigira a ka masaya la aw cɛma ka ban.»\n22O kɔ, a y'a fɔ kalandenw ye ko: «Loon dɔ bena se, a bena diya aw ye ka Mɔgɔ Dencɛ ye, nga aw ten'a ye.\n23«Mɔgɔw ben'a fɔ aw ye ko: ‹A be yan,› walima: ‹A be yen fɛ.› Aw kana tugu u kɔ dɛ! 24Saan be manamana ka kɛnɛ bɔ sankolo faan kelen na ka ye a faan dɔ la cogo min na, Mɔgɔ Dencɛ fana bena kɛ ten a nalon na. 25Nga sanni o loon ka se, wajibi lo a ka tɔɔrɔ kosɔbɛ ani bii mɔgɔw ka ban a la.\n26- «Koo min tun kɛra Nuhun ka tile la, o ɲɔgɔn bena kɛ fana Mɔgɔ Dencɛ natuma na. 27- Mɔgɔw tun be dumunibabaw kɛ ka minni kɛ, ani ka furu fɔɔ ka taga se Nuhun donlon ma kurunba kɔnɔ. O tuma na, sanjiba nana k'u bɛɛ halaki. 28- A bena kɛ o cogo kelen na i n'a fɔ Lɔti ka waati la. Mɔgɔw tun be dumunibabaw kɛ, ka minni kɛ, ka sanni ni feereli kɛ, ka sɛnɛ kɛ, ka soow lɔ. 29Nga Lɔti bɔra Sodɔmu dugu kɔnɔ loon min na, Ala y'u bɛɛ halaki ni tasuma ni kiribi ye ka bɔ sankolo la. 30Mɔgɔ Dencɛ bena segi loon min na, a bena kɛ ten fana.\n31- «O loon na, n'o kɛra ka mɔgɔ min sɔrɔ a ka boon kunna, n'a ka minanw be soo kɔnɔ, a kana jigi k'u ta. N'o y'a sɔrɔ ni min be foro la, o tigi kana kɔsegi tugu. 32- Koo min kɛra Lɔti ka muso la, aw k'aw hakili jigi o la. 33- Mɔgɔ min b'a fɛ k'a nii kisi, o tigi bena bɔnɔ a la. Nga ni min bɔnɔna a nii la, o tigi ben'a nii kisi. 34Ne b'a fɔ aw ye k'o loon sufɛ, ni mɔgɔ fila be dilan kelen kan, u bena kelen ta ka kelen to yen. 35Muso fila bena to sinni na yɔrɔ kelen, u bena kelen ta ka kelen to yen. [ 36Cɛɛ fila bena sɔrɔ foro kelen kɔnɔ, u bena kelen ta ka kelen to yen.]»\n37Kalandenw y'a ɲininga ko: «O bena kɛ yɔrɔ jumɛn, Matigi?» A y'u jaabi ko: «Ni fɛnsu be yɔrɔ min na, dugaw be lajɛn o yɔrɔ le la.»


Ɔrɔ 16 AKKDC08 - Ne b'an balimamuso Febe kalifa aw ma, - Bible Search\nƆrɔ 15 Kor fɔlɔ int\nPɔli ka foli\n1Ne b'an balimamuso Febe kalifa aw ma, ale min be baara kɛ Krista ka jama cɛma Sankere. 2Aw k'a minɛ ka ɲa i n'a fɔ Ala ka mɔgɔw be mɔgɔ minɛ cogo min na, n'a mako be aw ka dɛmɛli la koo minw na, aw k'a dɛmɛ o la. Bari a ye mɔgɔ caaman dɛmɛ kosɔbɛ, hali ne yɛrɛ.\n3- Aw ka Pirisili ni Akilasi fo, olu ye ne baarakɛɲɔgɔn dɔw ye Yezu Krista ka baara la. 4Olu tun y'u yɛrɛ nii di janko ne ka se ka kisi saya ma. Ne dama te barika la u ye dɛ, Krista ka jama bɛɛ min be siya wɛrɛw cɛma, olu fana be barika la u ye. 5Krista ka jama min be lajɛn u ka soo, aw ka olu fo fana. Aw ka Epenɛti fo, ale min koo ka di ne ye, ale lo kɔnna ka la Krista la Azi mara la. 6Aw ka Mariyamu fo ale min jijara aw ka koo la kosɔbɛ. 7Aw ka Anduronikusi ani Zuniyasi fo, olu minw ye ne ka mɔgɔw ye, ne ni olu bɛɛ ye kaso kɛ ɲɔgɔn fɛ. Cidenw lo minw lɔnnin lo kosɔbɛ, u kɔnna ka Krista lɔn ne ɲa. 8Aw ka Anpiliyasi fo, ale koo ka di ne ye Matigi kosɔn. 9Aw ka Urubɛn fo, ale ye ne ka baarakɛɲɔgɔn dɔ ye Krista ka baara la, ani aw ka ne teriɲuman Sitasisi fo. 10Aw ka Apɛlɛsi fo, ale min sɔnna tɔɔrɔ ma Krista kosɔn. Minw be Arisitobuli ka soo, aw ka olu fo. 11Aw ka ne balimacɛ Erodiyɔn fo, ani Krista kɔmɔgɔ minw be Narisisi ka soo. 12Aw ka Tirifɛni ni Tirifɔsi fo, o muso fila nunu ye baara kɛ Matigi ye kosɔbɛ. Aw ka ne terimuso Pɛrisi fo, ale fana y'a yɛrɛ di ka baara kɛ Matigi ye. 13- Aw ka Urufusi fo, ale min ye Matigi ka baarakɛlaɲuman ye, ani a bamuso, ne bamuso lo fana. 14Aw ka Asɛnkiriti, ni Filegɔn, ani Ɛrimɛsi, ni Patorobasi, ni Ɛrimasi fo, ani balima minw be n'u ye. 15Aw ka Filologi ani Zuli, ni Nere n'a balimamuso, ni Olɛnpasi fo ani Ala ka mɔgɔ minw bɛɛ b'u fɛ yen. 16Aw ka ɲɔgɔn fo kosɔbɛ ni kɔnɔgwɛ ye. Krista ka jamakuluw bɛɛ b'aw fo.\n17N balimaw, mɔgɔ minw be faranni kɛra, ani ka ban an ka kalan na, ne b'aw daali ko aw k'aw yɛrɛ kɔlɔsi olu la. Aw kana jɛn n'u ye. 18O mɔgɔ nunu te baara kɛra an Matigi Krista ye, nga janko u kɔnɔbara ka fa. Fanga te mɔgɔ minw na, o b'olu kunnacɛn n'u ka kuma diman, ani u ka namarakuma ye. 19Aw kɔni, aw sɔnna Ala ta ma cogo min na, mɔgɔ bɛɛ b'o kala ma, o la, ne be nisɔndiya aw kosɔn. Halibi, ne b'a fɛ aw ka hakili sɔrɔ ka se ka koɲuman kɛ, aw kana kojugu kɛ. 20Hɛrɛtigi Ala bena Sutana ben aw ɲafɛ yanni dɔɔni. An Matigi Yezu Krista ka nɛɛma ka kɛ aw ye!\n21- Ne ka baarakɛɲɔgɔn Timote b'aw fora, ani Lusiyusi, ni Zasɔn, ani Sosipatɔrɔsi, olu minw ye ne ka mɔgɔw ye. 22Matigi tɔgɔ la ne Teritiyusi min ye nin bataki sɛbɛn ne b'aw fo. 23- Ne ka jatigicɛ Gayusi, Krista ka jama be to ka lajɛn ale min fɛ, b'aw fo. Erasiti, ale min ye dugu bɛɛ ka nafolo kɔlɔsibaga ye, ale fana b'aw fora, n'an balima Karitusi fana. [ 24An Matigi Yezu Krista ka nɛɛma ka kɛ aw bɛɛ kan, amiina.]\nBoɲa ka la Ala kan\n25An ka Ala fo, ale min be se ka barika don aw la Yezu Krista ka kibaru diman kosɔn, ne be min fɔ ka kɛɲɛ ni tiɲɛ ye an y'o min lɔn, o min tun kɛra gundo ye kabini fɔlɔfɔlɔ. 26Nga sisan a yirala kɛnɛ kan, siya wɛrɛw bɛɛ be se k'a lɔn kiraw ka sɛbɛ barika la, ka kɛɲɛ ni waati bɛɛ Ala ka cii ye, janko u ka se ka la Ala la ka mɛnni kɛ a fɛ. 27Ala kelenpe ye hakilitigi ye. Boɲa ka la a kan Yezu Krista barika la tuma bɛɛ la. Amiina.


Kor 2nan 5 AKKDC08 - An farikolo, min ye an nii ka soo - Bible Search\nKor 2nan 4 Kor 2nan 6\nKor 2nan 5\n1An farikolo, min ye an nii ka soo ye dugukolo kan, o bena cɛn. Nga, an b'a lɔn ko Ala ye dɔ wɛrɛ labɛn an ye arijana na, min te cɛn abada, o ma dilan adamaden barika la. 2Sisan an be ŋunan, an b'a fɛ kosɔbɛ ka sankolo ta sɔrɔ, 3n'an y'o sɔrɔ, an fari lakolon tena to yen. 4Bari k'an to nii na, an be ŋunan. An dɛrɛnin lo, a ma kɛ ko an b'a fɛ ka sa dɔrɔn dɛ, nga an b'a fɛ ka farisogo sɔrɔ ka bɔ Ala fɛ fana waasa nii ka see sɔrɔ saya kan. 5Ala le y'an labɛn o kosɔn, ale lo ye Nii Senuman d'an ma min b'a ka ɲumanya nata yira an na. 6O le y'a to, jigi b'an fɛ tuma bɛɛ. An lanin b'a la ko k'an to farisogo la kɔni, an yɔrɔ ka jan Matigi la. 7An be sɔn o koo bɛɛ la lanaya le barika la, nga an ɲaa ma la o kan. 8Jigi b'an fɛ kosɔbɛ, a ka di an ye kosɔbɛ ka bɔ farisogo nin na, ka taga to Matigi gɛrɛfɛ yen. 9O le y'a to an kɔni fɛ, an sara wo, an ma sa wo, min ka di an ye, o ye ka Matigi sago kɛ, 10- bari an bɛɛ ka kan ka lɔ Krista ɲakɔrɔ a k'an kiti, waasa mɔgɔ kelen kelen bɛɛ ye baara min kɛ k'u to diɲɛ na, a kɛra baaraɲuman ye wo, baarajugu lo wo, u k'o sara sɔrɔ.\nAla be bɛn n'an ye Krista barika la\n11Matigi ɲasiran b'an dusu la minkɛ, o la, an be banba ka mɔgɔw dɛmɛ u k'a lɔn. Ala b'an lɔn kosɔbɛ, ne be miiri ko aw fana b'an lɔn ten. 12An t'an yɛrɛ koo fɔ aw ye tugu, nga an be cogoya le d'aw ma aw ka se k'aw yɛrɛ boɲa an kosɔn, waasa mɔgɔ minw b'u yɛrɛ boɲa fɛɛn yetaw kosɔn ka sɔrɔ foyi t'u kɔnɔ, aw ka se ka olu jaabi. 13N'a kɛra ko an ta kɛra fatɔya ye, o kɛra Ala kosɔn, nga n'an ta te fatɔya ye, o kɛra aw kosɔn. 14Bari Krista ka kanuya sera an kɔrɔ, an minw lar'a la ko ale kelen le sara bɛɛ kosɔn, o kɔrɔ ko bɛɛ fana sara. 15A sara mɔgɔ bɛɛ le kosɔn, waasa mɔgɔ minw be nii na, olu kana taama u yɛrɛ sago la tugu, nga u k'o kɛ ale kosɔn, min sara ka kunun u ka nafa kosɔn.\n16O la, an te mɔgɔ si jati adamadenw ka jaticogo la tugu. Hali n'an tun ye Krista lɔn ten, sisan an t'a lɔn o cogo la tugu. 17Ni mɔgɔ min jɛnna ni Krista ye, o tigi kɛra danfɛnkura ye. Kokɔrɔw bɛɛ tɛmɛna, kokuraw lo be yen. 18O koo bɛɛ bɔra Ala fɛ, ale lo bɛnna n'an ye Krista barika la, ka tila k'o cɛlaben baara kalifa an ma, 19bari a ma mɔgɔw ka hakɛ jati, a tun be cogoya ɲini ka bɛn n'u ye Krista barika la. A y'o kuma fɔko baara d'an ma.\n20An kɛra Krista ka lasigidenw ye aw cɛma, a kɛra i n'a fɔ Ala yɛrɛ le b'aw wele an barika la. An b'aw daali Krista tɔgɔ kosɔn, ko aw ka sɔn ka bɛn ni Ala ye. 21Krista min ma kojugu kɛ, Ala y'a kɛ a sigɛnna an ka hakɛ kosɔn waasa an ka kɛ mɔgɔtilenninw ye ale ɲakɔrɔ Krista barika la.


Lok 2nan 34 AKKDC08 - Zoziyasi tun ye saan seegi sɔrɔ - Bible Search\nLok 2nan 33 Lok 2nan 35\nLok 2nan 34\nZoziyasi be Ala ka koo lalaga\n(Mas 2nan 22.1-2; 23.4-20)\n1- Zoziyasi tun ye saan seegi sɔrɔ ka sɔrɔ ka sigi masaya la. A ye saan bi saba ni kelen kɛ masaya la Zeruzalɛmu. 2A ye koɲuman kɛ Masaba ɲakɔrɔ. A y'a bɛma Dawuda ka kɛwaliw ɲɔgɔn kɛ. A ma jɛngɛ kinibolo fɛ, walima numanbolo fɛ.\n3A ka masaya saan seeginan na, o y'a sɔrɔ denmisɛn lo halibi, a y'a daminɛ k'a bɛma Dawuda ka Ala ɲini. A saan tan ni filanan na, a y'a daminɛ ka sɔnnikɛyɔrɔw, ni *Asera jaaw, ani joo lɛsɛninw, ni jaa nigɛlamanw bɔ Zeruzalɛmu dugu ni Zuda mara kɔnɔ k'o yɔrɔw saniya. 4- U ye *Baali sɔnyɔrɔw ci a ɲana. Wusulan jɛniyɔrɔ minw tun b'o sanfɛ, a ye olu cɛn, ka Asera jaaw kari, ka joo lɛsɛninw ni jaa nigɛlamanw cɛn k'u kɛ buguri ye, k'o ta ka ta'a seriseri u sɔnbagaw kaburuw kan. 5- A ye murutigiw kolow jɛni u ka sarakabɔyɔrɔ nunu kan, ka Zeruzalɛmu dugu ni Zuda mara saniya ten. 6A tɛmɛna ka taga Manase ni Efarayimu ani Simeyɔn mara duguw la fɔɔ ka taga se Nɛfutali mara la, ani o gɛrɛfɛmaraw la, 7ka sarakabɔyɔrɔw ci, ka Asera jaaw kari, ka joow ci bugubugu, ka wusulan jɛniyɔrɔw bɛɛ tigɛtigɛ Isirayɛli mara yɔrɔ bɛɛ la. O kɔ, a kɔsegira Zeruzalɛmu.\nU be sariyasɛbɛ ye\n(Mas 2nan 22.3-10)\n8Zoziyasi ka masaya saan tan ni seeginan na, o y'a sɔrɔ jamana ni Ala ka soo saniyara ka ban minkɛ, a ye Asaliyawu dencɛ Safan ni dugutigi Maaseyawu ci, ani Yowaazi dencɛ Yowa min be masacɛ ka sɛbɛko kunna, k'u ka taga Masaba a ka Ala ka soo lalaga. 9Olu tagara sarakalasebagaw kuntigi Ilikiyawu fɛ ka wari d'a ma, mɔgɔw tun nana min di Ala ka soo kɔnɔ. Levi kɔmɔgɔ daa kɔlɔsibagaw tun ye min sɔrɔ Manase ni Efarayimu mara mɔgɔw fɛ, ani Isirayɛli mara mɔgɔ tɔw bɛɛ fɛ, ani Zuda ni Bɛnzamɛn mara mɔgɔw bɛɛ, ani Zeruzalɛmukaw fɛ. 10U y'a di baarakuntigiw ma. Olu fana y'a di Masaba ka soo lalagabagaw ma, janko u k'a lalaga k'a labɛn. 11U ye wari di yirilɛsɛbagaw ni solɔbagaw ma fana, janko u ka kabakuru lɛsɛninw san, ani yiriw, k'o kɛ boonw banabiriw ye, Zuda mara masacɛw ye minw to u cɛnna. 12Mɔgɔ nunu ye baara nin kɛ ni tilenninya ye. Levi kɔmɔgɔw Yaati ni Abadiyawu ka bɔ Merari fadenyabolo la, ani Zakariya ni Mesulamu ka bɔ Keyati fadenyabolo la, olu tun be baarakɛla nunu kɔlɔsi. Levi kɔmɔgɔw bɛɛ tun be se fɔli la kosɔbɛ. 13Olu tun be donitabalaw ni baarakɛla sifaw bɛɛ kunna. Levi kɔmɔgɔ dɔw tun ye sɛbɛnnikɛlaw ye, dɔw tun ye sariya karamɔgɔw ni daa kɔlɔsibagaw ye.\n14Mɔgɔw tun tagara ni wari min ye Masaba ka soo kɔnɔ, u tun be bɔra n'o ye tuma min na, sarakalasebaga Ilikiyawu ye Masaba ka sariyasɛbɛ ye, Musa tun ye min di. 15A y'a fɔ sɛbɛnnikɛla Safan ye ko: «Ne ye sariyasɛbɛ ye Masaba ka soo kɔnɔ.» A y'a di Safan ma. 16Safan fana tagara ni sɛbɛ nin ye masacɛ fɛ, k'a fɔ a ye ko: «Baara min bɛɛ tun kalifara i ka dakɔrɔsigiw ma, u b'a bɛɛ kɛra. 17Wari min tun be Masaba ka soo kɔnɔ, u y'a di baaraɲamɔgɔw ni baarakɛlaw ma.» 18O kɔ, sɛbɛnnikɛla Safan y'a fɔ masacɛ ye ko: «Sarakalasebaga Ilikiyawu ye sɛbɛ dɔ di ne ma.» A ye sɛbɛ nin yɔrɔ dɔ kalan masacɛ ɲana.\nZoziyasi be taga kiramuso ɲininga\n(Mas 2nan 22.11-20)\n19Masacɛ ye sariyasɛbɛ kɔnɔnakuma mɛn tuma min na, a y'a ka faniw faran dusukasi bolo. 20A ye Ilikiyawu ci, ani Safan dencɛ Ayikamu, ni Mika dencɛ Abidɔn, ani sɛbɛnnikɛla Safan, ni masacɛ ka dakɔrɔsigi Azaya k'a fɔ u ye ko: 21«Aw ye taga Masaba ɲininga ne, ni Isirayɛli ni Zuda mara mɔgɔ tɔw ye, sɛbɛ nin kɔnɔnakuma koo la u ye min ye. Bari Masaba diminin be an kɔrɔ kosɔbɛ, sabu an faaw ma Masaba ka kuma bato, min be sɔrɔ sɛbɛ nin kɔnɔ, u ma taama ka kɛɲɛ n'o ye.»\n22Masacɛ tun ye Ilikiyawu ni mɔgɔ minw woloma k'u ci, olu tagara kiramuso Ulida fɛ. Asira deen Tokati dencɛ Salumu ka muso tun lo. Salumu tun ye faniw kɔlɔsibaga ye Ala ka soo kɔnɔ. Muso nin tun be Zeruzalɛmu cinkura la. Masacɛ ye min fɔ u ye, u y'o fɔ a ye. 23Muso nin y'a fɔ u ye ko: «Masaba, Isirayɛli ka Ala y'a fɔ ko: Mɔgɔ min y'aw ci ne fɛ, aw k'a fɔ a ye ko: 24‹Masaba y'a fɔ ko: Danga minw bɛɛ koo fɔra sɛbɛ nin kɔnɔ Zuda masacɛ ɲana, ne ben'a kɛ o bɔnɛ be se yɔrɔ nin, n'a kɔnɔ mɔgɔw ma 25U banna ne la ka taga wusulan jɛni batofɛn wɛrɛw ye, ka ne dusu dimi n'u ka dilanfɛnw bɛɛ ye minkɛ, ne ka dimi bena se yan yɔrɔ nin na, dimi nin tena ban.› 26Zuda mara masacɛ min y'aw ci ka na Masaba ɲininga, aw k'a fɔ a ye ko: ‹I ye kuma min mɛn, Masaba, Isirayɛli ka Ala ko: 27Ne Ala kumana yan yɔrɔ nin n'a kɔnɔ mɔgɔw kama ka min fɔ, i y'o mɛn tuma min na, i dusu kasira, i y'i yɛrɛ majigi ne ɲakɔrɔ. I y'i yɛrɛ majigi ne ɲakɔrɔ k'i ka faniw faran, ani ka kasi ne ɲakɔrɔ minkɛ, ne ye mɛnni kɛ. Ne Masaba le ko ten. 28O la, ne ben'a to i be sa fɔlɔ, i suu ka don hɛrɛ la. Ne bena bɔnɛ min bɛɛ lase yan yɔrɔ nin, n'a sigibagaw ma, i ɲaa tena la o kan.› »\nCidenw segira ka taga o jaabili fɔ masacɛ ye.\nZoziyasi be layidu ta Ala ye tugu\n(Mas 2nan 23.1-3)\n29Masacɛ ye cira bila ka Zuda mara cɛkɔrɔbaw, ni Zeruzalɛmu taw bɛɛ lajɛn a fɛ. 30O kɔ, a tagara Masaba ka soo ni Zuda mara mɔgɔw bɛɛ ye, ani Zeruzalɛmukaw bɛɛ, ni sarakalasebagaw, ani Levi kɔmɔgɔw, ni jama bɛɛ, denmisɛn fara mɔgɔkɔrɔba kan. U tun ye Layidusɛbɛ min sɔrɔ Masaba ka soo kɔnɔ, a y'o kalan u ye. 31Masacɛ lɔr'a ka tutunan gɛrɛfɛ min be Masaba ka soo daa la ka layidu ta Masaba ɲakɔrɔ, ko ale bena tugu Masaba kɔ, k'a ka fɔta, n'a ka sariya, n'a ka koo latigɛninw bato n'a dusu bɛɛ ye, ani ka sɛbɛ nin kɔnɔnakuma bato.\n32O kɔ, mɔgɔ minw bɛɛ tun be Zeruzalɛmu, ani Bɛnzamɛn mara la, a ye olu niin don o layidu nin na. Zeruzalɛmukaw y'o kɛ ka kɛɲɛ ni Ala u faaw ka Ala ka layidu ye. 33Zoziyasi ye joow bɛɛ bɔ Isirayɛlidenw ka jamana yɔrɔ bɛɛ la, k'a kɛ Isirayɛlidenw bɛɛ ye Masaba u ka Ala bato. Ka Zoziyasi to sii la, u ma u kɔɔ sin Masaba u faaw ka Ala ma.


Sad 8 AKKDC08 - «Ne be koo minw fɔra aw ye bii, aw ka - Bible Search\nSad 7 Sad 9\nMasaba be Isirayɛlidenw kolo kongo kɔnɔ\n1«Ne be koo minw fɔra aw ye bii, aw ka jija k'o bɛɛ kɛ, janko aw ka to nii na, ka caya, ani ka se ka don jamana nin kɔnɔ k'a minɛ. Masaba ye min layidu ta aw bɛmaw ye. 2Aw k'aw hakili to taamajan nin na, Masaba aw ka Ala y'a kɛ aw ye min kɛ saan bi naani, kongokolon kɔnɔ. A y'o kɛ janko k'aw majigi k'a filɛ min b'aw kɔnɔ na, ni aw tun bena sɔn k'a ka kuma bato, walima n'aw tun tena sɔn. 3- A y'aw majigi k'aw tɔɔrɔ ni kɔngɔ ye, ka sɔrɔ ka maanɛ di aw ma, aw n'aw bɛmaw tun te min lɔn. A y'a yira aw la ten ko mɔgɔ te balo ni dumunifɛn dama ye, nga a be balo ni Masaba dalakuma fana ye. 4Kabini saan bi naani kɔnɔ, aw ka faniw ma cɛn, aw seenw ma funu. 5Aw k'a lɔn sɛbɛ la ko Masaba aw ka Ala tun b'aw kolo, i n'a fɔ faa b'a deen kolo cogo min na.\n6«Aw ka Masaba aw ka Ala ka fɔtaw bato k'a ka sira taama ani ka siran a ɲa.\n7Masaba aw ka Ala ben'a kɛ aw be don jamanaɲuman kɔnɔ, kɔɔw be yen, ni jii bɔyɔrɔw, jisiraw be dugukolo jukɔrɔ n'u be bɔ ka woyo kuluw n'u furancɛw la. 8Suman be ɲa yen. *Ɛrɛzɛnforow, ni torosunw, ni gerenadiyiriw, ani olivutulu, ani lii be yen. 9Aw bena dumuni kɛ aw sago la jamana nin kɔnɔ, foyi tena dɛsɛ aw la yen. Nigɛ fana be sɔrɔ o yɔrɔ kabakuruw kɔnɔ. Aw bena to ka zira bɔ o yɔrɔ kuluw kɔnɔ. 10N'aw ye dumuni kɛ ka fa tuma min na, aw ka Masaba aw ka Ala fo yɔrɔɲuman nin kosɔn, a ye min di aw ma.\n11- «Aw k'aw yɛrɛ kɔlɔsi, aw kana ɲinɛ Masaba aw ka Ala kɔ k'aw mako bɔ a ka ciiw n'a ka landaw n'a ka sariyaw la ne be minw fɔ aw ye bii. 12N'aw ye dumuni kɛ ka fa, ka boon ɲanamanw lɔ ka sigi u kɔnɔ tuma min na, 13n'aw ka dabaw n'aw ka begɛnmisɛnw cayara, ani ka warigwɛ ni sanu sɔrɔ caaman tuma min na, ka kɛ fɛɛn bɛɛ tigiw ye, 14aw kana aw yɛrɛ boɲa fɔɔ ka ɲinɛ Masaba aw ka Ala kɔ. Ale min y'aw bɔ Ezipiti jamana kɔnɔ jɔnya la. 15A y'a to aw taamana kongokolon kabakoman nin kɔnɔ, min tun fanin be sajuguw ni bunteniw na. Jii tun te o yɔrɔ la, yɔrɔ janin tun lo, a y'a kɛ jii bɔra farakuru kɔnɔ, aw y'o min. 16A ye maanɛ di aw ma o kongokolon nin kɔnɔ, aw bɛmaw tun te dumuni min lɔn, ko aw k'o dumu janko k'aw majigi ani k'aw kɔrɔbɔ, waasa ka se ka koɲuman kɛ aw ye sini. 17Aw kana miiri ko aw ye nafolo sɔrɔ aw yɛrɛ ka fanga barika la dɛ. 18Nga aw k'aw hakili to Masaba aw ka Ala la, ale min be see d'aw ma, aw ka se ka nafolo sɔrɔ, janko a ye layidu min ta aw bɛmaw ye, a ka se k'a yira ko a bena o dafa i n'a fɔ a be cogo min na bii.\n19«N b'a fɔ aw ye bii k'a gwɛlɛya ko n'aw ɲinɛna Masaba aw ka Ala kɔ, k'aw jigi la batofɛn wɛrɛw kan ka to k'u bato ani k'aw kunbiri gwan u kɔrɔ, aw bena halaki pewu. 20Tiɲɛ na, n'aw ma Masaba aw ka Ala ka kuma bato, aw bena halaki i n'a fɔ Masaba ye siya minw halaki aw ɲafɛ.


Zan 13 AKKDC08 - *Hɔrɔnya ɲanagwɛ tun ma se fɔlɔ, Yezu - Bible Search\nYezu b'a ka kalandenw seen ko\n1*Hɔrɔnya ɲanagwɛ tun ma se fɔlɔ, Yezu tun y'a lɔn ko ale ka bɔwaati sera diɲɛ na ka ta'a Faa fɛ. A ka mɔgɔ minw tun be diɲɛ na, olu koo tun ka d'a ye, a y'u kanu fɔɔ ka taga se a daan na. 2K'u to dumuni na, ale n'a ka kalandenw, o y'a sɔrɔ Sutana tun ye Simɔn deen Zuda Isikariyɔti kɔnɔ fa ka ban ni Yezu janfako ye. 3Yezu tun y'a lɔn ko a Faa ye koo bɛɛ don ale bolo, ani ko ale bɔra Ala fɛ, ani a ka kan ka segi Ala fɛ tugu. 4A wilila ka bɔ dumuni kunna k'a ka foroca bɔ, ka fani wɛrɛ ta k'a cɛɛ siri n'o ye. 5O kɔ, a ye jii don minan dɔ kɔnɔ, k'a daminɛ k'a ka kalandenw seen ko, k'a cɛsirifani kɛ k'u jɔsi.\n6A sera Simɔn Piyɛri ma tuma min na, Piyɛri y'a fɔ a ye ko: «Matigi, ele bena ne seen ko wa?» 7Yezu y'a jaabi ko: «Ne be koo min kɛra ten, e t'o faamuna sisan, nga kɔfɛ, i bena o faamu.» 8Piyɛri y'a fɔ a ye ko: «E tena ne seen ko abada!» Yezu y'a fɔ a ye ko: «Ni ne m'i seen ko, i tena niyɔrɔ sɔrɔ ne fɛ.» 9A y'a fɔ Yezu ye ko: «A kana dan n seen dama ma, nga n bolo ni n kuun fana ko.» 10Yezu y'a fɔ a ye tugu ko: «Ni mɔgɔ min kora ka ban, o tigi mako t'a la ka ko tugu fɔɔ k'a seen dama le ko, bari a fari saniyanin lo ka ban. Aw gwɛnin lo, nga aw bɛɛ tɛ.» 11Mɔgɔ min tun ben'a don mɔgɔjuguw bolo, a tun b'o tigi lɔn. O le y'a to a ko: «Aw bɛɛ gwɛnin tɛ.»\n12- A y'u seen ko ka ban tuma min na, a y'a ka faniw ta k'u don ka sigi dumuni kunna tugu k'a fɔ u ye ko: «Ne ye koo min kɛ aw ye, aw y'o faamu wa? 13Aw be ne wele ko karamɔgɔ ani Matigi, o bɛnnin lo, bari ne y'o le ye. 14Ni ne y'aw seen ko, ne min ye aw ka Matigi ni karamɔgɔ ye, aw fana ka kan ka ɲɔgɔn seen ko ten. 15Ne y'o kɛ janko k'o ɲaa yira aw la. Ne ye fɛɛn min kɛ aw ye, aw k'o ɲɔgɔn kɛ aw mɔgɔɲɔgɔnw ye. 16- Tiɲɛ tiɲɛ na, ne b'a fɔ aw ye ko baaraden man fisa n'a kuntigi ye, walima ciden man fisa n'a cibaga ye. 17Sisan aw y'o koo lɔn, n'aw y'o koo nin kɛ, aw dagamuna. 18- Ne te kumana aw bɛɛ koo la dɛ. Ne ye minw woloma, ne be olu lɔn, nga min fɔra Ala ka kuma na, fɔɔ o ka kɛ. A tun fɔra ko: ‹Min tun be dumuni kɛ ni ne ye, ale lo wilila ne kama.› 19Ne be kɔn k'o fɔ aw ye yann'o ka se, janko n'o kɛra loon min na, ne ko ne ye min ye, aw ka l'a la ko ne y'o le ye.e 20- Tiɲɛ tiɲɛ na, ne b'a fɔ aw ye ko ni mɔgɔ min ye ne ka ciden minɛ ka ɲa, o tigi ye ne le minɛ ka ɲa. Ni min ye ne minɛ ka ɲa, o tigi fana ye ne cibaga le minɛ ka ɲa.»\nYezu b'a janfako fɔra\n(Mat 26.20-25; Mar 14.17-21; Luka 22.21-23)\n21Yezu y'o kuma nunu fɔ ka ban dɔrɔn, a hakili ɲagamina kosɔbɛ, a y'a fɔ ko: «Tiɲɛ tiɲɛ na, ne b'a fɔ aw ye ko, aw dɔ bena ne don mɔgɔjuguw bolo.» 22Kalandenw tora ka ɲɔgɔn filɛfilɛ, u tun m'a lɔn ko a be mɔgɔ min koo fɔra. 23Kalanden nunu cɛma, min koo tun ka di Yezu ye kosɔbɛ, ale tun siginin b'a gɛrɛfɛ. 24Simɔn Piyɛri y'a bolo kɛ k'a fɔ ale ye ko a k'a ɲininga ni mɔgɔ min lo. 25O kalanden nin y'a yɛrɛ jɛngɛ Yezu faan fɛ, k'a ɲininga ko: «Matigi, jɔn lo?» 26Yezu y'a jaabi ko: «Ne bena lɔgɔma nin sun k'a di mɔgɔ min ma, ale lo.» A ye lɔgɔma nin sun k'a di Simɔn deen Zuda Isikariyɔti ma. 27A ye lɔgɔma nin di tuma min na, o waati yɛrɛ la Sutana y'a daminɛ ka baarajugu kɛ Zuda dusu la. Yezu y'a fɔ a ye ko: «E b'a fɛ ka fɛɛn min kɛ, i ka banba k'o kɛ.» 28Kalanden tɔw si ma kuma nin kuun lɔn. 29Dɔw tun b'a miiri ko Yezu y'a fɔ a ye ko a k'u ka makoyafɛn dɔ san ɲanagwɛ kama, walima ko a ka taga fɛɛn dɔ di fantanw ma, bari ale lo tun y'u ka warimarabaga ye. 30Zuda y'o lɔgɔma nin minɛ k'a dumu ka ban tuma min na dɔrɔn, a wilila ka bɔ, o y'a sɔrɔ suu tun kora kosɔbɛ.\nYezu be cikura di\n(Mat 26.31-35; Mar 14.27-31; Luka 22.31-34)\n31Zuda bɔra ka ban dɔrɔn, Yezu y'a fɔ ko: «Sisan kɔni Mɔgɔ Dencɛ ye boɲa sɔrɔ, Ala fana ye boɲa sɔrɔ a barika la. 32Ni Ala ye boɲa sɔrɔ a barika la, Ala fana ben'a kɛ a be boɲa sɔrɔ, a bena o kɛ sisan yɛrɛ. 33- Ne deenw, ne be n'aw ye yanni waati dɔɔni dɔrɔn. O kɔ, aw bena ne yɔrɔ ɲini. Ne tun kɔnna k'a fɔ zuwifuw ye cogo min na k'u tena se ka na ne taayɔrɔ la, ne b'o koo kelen le fɔ aw ye fana.\n34- «Ne be cikura di aw ma ko: aw ka ɲɔgɔn kanu, ne y'aw kanu cogo min na, aw fana ka ɲɔgɔn kanu ten. 35Mɔgɔ bɛɛ ben'a lɔn o seen fɛ ko aw kɛra ne ka kalandenw ye, ni aw be ɲɔgɔn kanu.»\n36Simɔn Piyɛri y'a ɲininga ko: «Matigi, i be taga min?» A y'a jaabi ko: «Ne be taga yɔrɔ min na, e te se ka tugu ne kɔ ka taga o yɔrɔ la fɔlɔ, nga yanni waati dɔ, e bena se ka tugu ne kɔ.» 37Piyɛri y'a fɔ a ye tugu ko: «Mun na ne te se ka tugu i kɔ sisan? Ne bena n nii d'i kosɔn.» 38Yezu y'a jaabi ko: «I bena i nii di ne kosɔn. Nga tiɲɛ tiɲɛ na, ne b'a fɔ i ye ko sanni dondo ka kasi, i ben'a fɔ siɲɛ saba ko i te ne lɔn.»


Zan 19 AKKDC08 - Pilati ye Yezu di k'u k'a bugɔ. - Bible Search\n1Pilati ye Yezu di k'u k'a bugɔ. 2Sɔlidasiw ye ŋɔni tigɛ k'o meleke k'o kɛ i n'a fɔ masafugulan ye, k'o biri a kuun na, ka faniba wuleman biri a kan, 3ka to ka gwɛrɛ k'a fɔ a ye ko: «I ni sɛ zuwifuw ka masacɛ.» U tun be to k'a bugɔ. 4Pilati kɔsegira ka bɔ tugu k'a fɔ zuwifuw ye ko ale bena bɔ n'a ye kɛnɛma janko u k'a faamu ko ale ma jalakiyɔrɔ ye cɛɛ nin na. 5Yezu bɔra kɛnɛma tuma min na, o ŋɔni fugulan tun birinin be a kuun na, ani faniwulen nin fana tun birinin be a kan. Pilati y'a fɔ zuwifuw ye ko: «Cɛɛ filɛ nin ye.» 6Sarakalasebagaw kuntigiw n'u ka mɔgɔw y'a ye dɔrɔn, u y'a daminɛ ka pɛrɛn ko: «A ka gwengwen lɔgɔ kan! A ka gwengwen lɔgɔ kan!» Pilati y'a fɔ u ye ko: «Aw yɛrɛ k'a minɛ k'a gwengwen, ne kɔni ma jalakiyɔrɔ si ye a la.»\n7Zuwifu nunu y'a fɔ ko sariya be olu fɛ, k'olu ka sariya la a ka kan ka faga, bari a y'a yɛrɛ kɛ Ala Deen ye. 8Pilati y'o kuma mɛn tuma min na, a siranna kosɔbɛ. 9A kɔsegira ka don ka Yezu ɲininga ko a bɔra min. Nga Yezu m'a jaabi. 10Pilati y'a fɔ a ye ko: «I te ne jaabi wa? I m'a lɔn ko ne be se k'i gwengwen lɔgɔ kan, walima k'i labila wa?» 11Yezu y'a jaabi ko: «See min b'i fɛ k'a yira ne la, i m'o sɔrɔ i yɛrɛ ma, Ala le ye o see d'i ma, o la do, mɔgɔ min ye ne don i bolo, o tigi le ye hakɛba kɛ ka tɛmɛ e kan.» 12Pilati y'o kuma mɛn dɔrɔn, a tun be cogo ɲinina ka Yezu labila, nga zuwifuw tora ka pɛrɛn ko: «N'i y'a bila, i te Ɔrɔmu masacɛ teri ye tugu. Bari mɔgɔ min b'a yɛrɛ kɛ masa ye, o tigi be wili masacɛ le kama.»\n13Pilati y'o kuma nunu mɛn tuma min na, a ko u ka bɔ ni Yezu ye luu kɔnɔ ka taga sigi kiti tigɛyɔrɔ la, min dilanna ni kabakuru ye n'a be wele Gabata eburukan na. 14O tun ye *Hɔrɔnya ɲanagwɛ labɛnlon ye. Tilegwan tuma na, Pilati y'a fɔ zuwifuw ye ko: «A ye aw ka masacɛ filɛ.» 15Nga u y'a jaabi ko a ka faga, a ka faga lɔgɔ kan! Pilati y'a fɔ u ye ko: «Ne k'aw ka masacɛ faga lɔgɔ kan wa?» Sarakalasebagaw kuntigiw y'a jaabi ko masacɛ wɛrɛ te olu fɛ Ɔrɔmu masacɛ kɔ. 16A ye sira di k'u ka taga Yezu gwengwen lɔgɔ kan, u y'a minɛ ka taga n'a ye.\nYezu ka gwengwenko\n(Mat 27.31-44; Mar 15.21-32; Luka 23.26-43)\n17Yezu y'a ka gwengwenlɔgɔ ɲun. U tagara se yɔrɔ dɔ la min tɔgɔ ko Kungolo yɔrɔ, u b'a wele eburukan na ko Gɔligota. 18O yɔrɔ la, u y'a gwengwen ani mɔgɔ fila wɛrɛ fana, kelen a kinibolo fɛ, kelen a numanbolo fɛ, Yezu tora cɛmancɛ la. 19Pilati tun ye sɛbɛ dɔ kɛ k'o gwengwen Yezu kuun sanfɛ, a sɛbɛnnin tun be ko: «Nazarɛtika Yezu, zuwifuw ka masacɛ.» 20Zuwifu caaman tun ye o sɛbɛ nin kalan, bari Yezu tun gwengwenna yɔrɔ min na, o yɔrɔ tun man jan dugu la, ani o kuma nin tun sɛbɛnna eburukan na, ni latɛnkan, ani girɛkikan na. 21Sarakalasebagaw y'a fɔ Pilati ye ko a kan'a sɛbɛn «Zuwifuw ka masacɛ», nga a k'a sɛbɛn ko «Cɛɛ nin ko ale ye zuwifuw ka masacɛ ye.» 22Pilati y'a fɔ u ye ko ale ye min sɛbɛn ka ban, ko ale y'o sɛbɛn. 23Sɔlidasiw ye Yezu gwengwen ka ban tuma min na, u y'a ka faniw tilan sigiyɔrɔ naani, u kelen kelen bɛɛ n'u ta. O kɔ, u y'a ka foroca ta, kalannɔ tun te min na, 24- k'a fɔ ɲɔgɔn ye ko: «An kan'a faran, an ka kala la n'a bena kɛ mɔgɔ min ta ye, o ka lɔn.» O kɛra janko min fɔra Ala ka kuma na, o ka kɛ. A ko: «U ye ne ka faniw tilan ɲɔgɔn cɛ, u ye kala la janko ka ne ka foroca sɔrɔbaga lɔn.» Sɔlidasiw y'o le kɛ.\n25Yezu bamuso, n'a bamuso dɔgɔmuso, ani Kulopasi ka muso Mariyamu, ni Magidala Mariyamu, olu lɔnin tun be Yezu ka gwengwenlɔgɔ gɛrɛfɛ. 26Yezu y'a bamuso, n'a ka kalanden dɔ nin ye, min koo tun ka d'a ye, u tun be ɲɔgɔn kɔrɔ. A y'a fɔ a bamuso ye ko: «Muso, i deen filɛ nin ye.» 27O kɔ, a y'a fɔ kalanden nin fana ye ko: «I bamuso filɛ nin ye.» K'a ta o waati ma, kalanden nin y'a ladon a fɛ.\n28- O bɛɛ kɛnin kɔ, Yezu tun y'a lɔn ko koo bɛɛ dafara, ani janko min fɔra Ala ka kuma na, o ka kɛ, a y'a fɔ ko: «Minnɔgɔ be ne la.» 29Daga dɔ tun be yen, min fanin be vinɛgiri la. Dɔ ye fuu ta k'o don vinɛgiri nin na, k'a siri *izɔpikala dɔ la, k'o wili k'a gwɛrɛ Yezu daa la. 30Yezu ye vinɛgiri nin nɛnɛ tuma min na, a y'a fɔ ko: «Koo bɛɛ dafara.» O kɔ, a y'a kuun biri duguma, a nii bɔra.\nYezu gɛrɛn sɔgɔra\n31O kɛra *Hɔrɔnya ɲanagwɛ labɛnlon na minkɛ, zuwifuw tun be siran ko mɔgɔ minw gwengwenna, k'u suuw kana to lɔgɔ kan fɔɔ ka se lafiɲɛlon ma, o lafiɲɛlon ni tɔɔ nunu fana tun te kelen ye. O la, u tagar'a ɲini Pilati fɛ, ko a ka sira d'u ma ka mɔgɔ nunu seenw karikari k'u jigi ka bɔ yen. 32Sɔlidasiw nana mɔgɔ kelen nin seenw kari, ka kelen dɔ nin fana ta kari. 33U sera Yezu ma, u y'a ye ko a sara ka ban, o la, u m'ale seenw kari tugu. 34Nga sɔlidasicɛ kelen y'a gɛrɛn sɔgɔ ni taman ye, joli ni jii bɔra ka woyo. 35Mɔgɔ min y'o ye, ale lo b'o seereya fɔra, ani a ka seereya ye tiɲɛ ye. A fana lanin b'a la, ko ale be min fɔ, k'o ye tiɲɛ ye, janko aw fana ka se ka l'a la. 36- O koo nunu bɛɛ kɛra, janko min fɔra Ala ka kuma na, o ka dafa. A tun fɔra ko: «A kolo si tena kari.» 37- A fɔra Ala ka kuma na fana ko: «U ye min sɔgɔ, u bena ale filɛ.»\n(Mat 27.57-61; Mar 15.42-47; Luka 23.50-56)\n38O koo nunu bɛɛ kɛra ka ban tuma min na, Yusufu min tun bɔra Arimate, ale fana tun ye Yezu ka kalanden ye dogo la, bari a tun be siran zuwifuw ɲa. Ale tagara Yezu suu daali Pilati fɛ, Pilati ye sira d'a ma, a nana Yezu suu jigi ka bɔ lɔgɔ kan. 39- Nikodɛmu min tun tagara Yezu fɛ loon dɔ sufɛ, ale fana nana ni tulu kasadiman ɲagaminin ye, min tun be se kilo bi saba ma. 40U ye Yezu suu meleke fani na, ani ka wusulan kɛ a kan ka kɛɲɛ ni zuwifuw ka suu doncogo ye. 41Yezu tun gwengwenna yɔrɔ min na, nankɔ dɔ tun be yen. Kaburukura dɔ tun b'o kɔnɔ, mɔgɔ si suu tun ma don ka ye o kɔnɔ fɔlɔ. 42U ye Yezu suu don o kaburu nin kɔnɔ, bari zuwifuw tun be lafiɲɛlon labɛnna, ani kaburu nin fana yɔrɔ tun ka surun.


Nowanburukalo 03, 2019\ni karan bɛ wele bla an ma ka na so kɔnɔ, lanabagaw ta jɛkuru. Na so kɔnɔ kretiɛnya ra. Na ka Ala ta waajuriw ni a ta karanw lamɛn. I na so kɔnɔ ka kɛɲɛ ni Spurgeon ta taga fan ye, Matigi Yesu Kirisita flɛ. A flɛ i ko Ala ɲanaman, Ala min ye a ta ɲanamanya di gbengben yiri kan; Ala min kununna ka bɔ saya ra ani a yɛlɛnna ka taga sankolo ra, Ala min bɛ sekɔ ka na.


A’ ye to ɲɛɛ na (Matiyo 25)\nƝɛnamaya ani waajuli baara lajɛnsɛbɛ | Saan 2018, marisikalo\nNAFOLOFƐNW ALA KA KUMA KƆNƆ | MATIYO 25\nA’ ye to ɲɛɛ na\nYezu ye talen min la npogotigi tan koo la, hali n’o ɲɛsinna a ka kalanden mɔlenw le ma, a miiriya jɔnjɔn ɲɛsinna kerecɛnw bɛɛ ma (w15-F 3/15 12-16). A ko: “O de la, a’ ye to aw ɲɛ na, k’a masɔrɔ aw tɛ o don ni o waati dɔn.” (Mat. 25:13, Bible senuma). I be se ka Yezu ka talen kɔrɔ ɲɛfɔ wa?\nKɔɲɔcɛ (vɛrise 1): o ye Yezu lo ye.\nNpogotigi hakilitigi minw y’u yɛrɛ labɛn (vɛrise 2): O ye kerecɛn mɔlenw ye, olu minw labɛnna walisa k’u ka cii dafa ni kantigiya ye ani olu minw be manamana i ko yeelen, fɔɔ ka taga se laban na (Filip. 2:15).\nKulekan bɔra ko: “Kɔɲɔcɛ filɛ, a be nana” (vɛrise 6): O b’a yira ka gwɛ ko Yezu be Masaya la.\nNpogotigi hakilintanw (vɛrise 8): O ye kerecɛn mɔlen minw bɔra ka taga kɔɲɔcɛ kunbɛn, nka u ma to ɲɛɛ na ani u ye tilenninya sira bila.\nNpogotigi hakilitigiw ma sɔn k’u ka tulu dɔ di hakilintanw ma (vɛrise 9): Kerecɛn mɔlen minw tɛna to kantigiya la tɔɔrɔba wagati la, kerecɛn mɔlen kantigiw tɛna se k’olu dɛmɛ sabu wagati tɛmɛna.\n“Kɔɲɔcɛ sera” (vɛrise 10): Tɔɔrɔba bantuma bena surunya tuma min na, Yezu bena na kiti tigɛ.\nNpogotigi hakilitigiw donna ni kɔɲɔcɛ ye kɔɲɔbon na ani u ye daa sɔgɔ (vɛrise 10): Yezu be kerecɛn mɔlen kantigiw lajɛn sankolo la nka minw ma to kantigiya la, u bɔnɛna o la.\nYezu ka talen kɔrɔ tɛ ko kerecɛn mɔlen caaman tɛna kantigiya kɛ ani k’o kama, mɔgɔ wɛrɛw bena bila u nɔɔ na. Nka, a b’a yira ko kerecɛn mɔlen kelen kelen bɛɛ be se k’a sugandi n’a bena labɛn ka to ɲɛɛ na wala n’a bena kɛ hakilintan ye ani a tɛ to kantigiya la. Yezu ko: “Aw labɛnnin ka kan ka to.” (Mat. 24:44). An ka jigiya mana kɛ min o min ye, Yezu b’a ɲini an bɛɛ fɛ an k’an dusukun labɛn ka baara kɛ Ala ye ni kantigiya ye ani k’a yira o cogo kelen na ko an be ɲɛɛ na.\nNe b’a yira cogo di ko n’ be ɲɛɛ na?\nA ci dɔ ma A ci dɔ ma A’ ye to ɲɛɛ na\nMarisi tile 5-11\nNAFOLOFƐNW ALA KA KUMA KƆNƆ “Ni mɔgɔ min b’a fɛ ka kɛ mɔgɔba ye aw cɛma, o tigi ka kan k’a yɛrɛ kɛ aw ka baaraden ye”\nMarisi tile 12-18\nNAFOLOFƐNW ALA KA KUMA KƆNƆ Cikan fila minw ka bon tɔɔw bɛɛ ye, u labato\nKERECƐNW KA ƝƐNAMAYA A ɲini ka Ala n’i mɔgɔɲɔgɔn kanu: O kɛcogo\nMarisi tile 19-25\nNAFOLOFƐNW ALA KA KUMA KƆNƆ To ɲɛɛ na Alako ta fan fɛ laban loonw na\nKERECƐNW KA ƝƐNAMAYA Duniɲa laban surunyana\nMarisi tile 26–awirili tile 1\nNAFOLOFƐNW ALA KA KUMA KƆNƆ A’ ye to ɲɛɛ na\nKERECƐNW KA ƝƐNAMAYA A ɲini k’i ka waajuli kɛcogo fisaya: kalandenw degi u ka kalan labɛn\nTexte Options de téléchargement des publications numériques ƝƐNAMAYA ANI WAAJULI BAARA LAJƐNSƐBƐ Saan 2018, marisikalo\nA ci dɔ ma A ci dɔ ma ƝƐNAMAYA ANI WAAJULI BAARA LAJƐNSƐBƐ Saan 2018, marisikalo\nSaan 2018, marisikalo\nƝƐNAMAYA ANI WAAJULI BAARA LAJƐNSƐBƐ Saan 2018, marisikalo


Dan 4 AKKDC08 - «Ne tun be n ka soo, n hakili siginin, - Bible Search\nDan 3 Dan 5\n1«Ne tun be n ka soo, n hakili siginin, n tun be hɛrɛ la n ka masalu kɔnɔ. 2Ne nana siko dɔ kɛ, min ye n hakili ɲagami. Miiriya minw donna ne kuun na ka n to n ka dilan kan, ani ne ye koo minw ye, olu ye ne dabari ban. 3Ne ye cii bila ka Babilɔni lɔnnikɛlaw bɛɛ wele waasa ka siko nin kɔrɔ fɔ n ye. 4O tuma na, jotigiw ni lagwɛlikɛlaw ni sankolo kan taamasiɲɛlɔnbagaw ani kirisitigiw nana lajɛn. N ye siko nin fɔ u ye. U ma se k'a kɔrɔ fɔ n ye. 5O kɔ, Daniyɛli nana don n fɛ, n ka batofɛn tɔgɔ be ale min kan ko Bɛlitasari.b Batofɛnsɔbɛw ka nii b'ale la. N ye siko nin fɔ a ye ko: 6‹Bɛlitasari, ne ka jotigiw ɲamɔgɔ, ne y'a lɔn ko batofɛnsɔbɛw ka nii b'i la. O kodogonin si te yen min be tɛmɛ i ka lɔnniya kan. Ne ye fɛɛn minw ye n ka siko la, o kɔrɔ fɔ n ye.\n7« ‹Ka n to n ka dilan kan, n ye fɛɛn minw ye n ka siko la, o filɛ: Ne ye yiri dɔ ye dugukolo cɛmancɛ la, a tun ka jan kosɔbɛ. 8Yiri nin boɲana ka kɛ yiriba ye! A kuun sera sankolo ma. A be ye fɔɔ diɲɛ daan na. 9A furaburu tun ka ɲi, a deen ka ca fana. Bɛɛ ka dumuni tun be bɔ a la. Kongosogow tun be l'a kɔrɔ. Kɔnɔw tun be l'a kan. Danfɛnw bɛɛ ka balo tun be bɔ ale la.\n10« ‹Ka n to siko la halibi n ka dilan kan, ne ye mɛlɛkɛ dɔ jigitɔ ye ka bɔ sankolo la. 11A pɛrɛnna kosɔbɛ k'a fɔ ko: Aw ka yiri nin ben, k'a bolow tigɛ, k'a furaburu bɔ, k'a deenw yɛrɛkɛ! Kongosogow ka boli ka bɔ a kɔrɔ, kɔnɔw ka wili ka bɔ a kan! 12Nga aw kan'a lili bɔ. Aw k'a juu to dugukolo la yen, ka nigɛjɔrɔkɔ ni zirajɔrɔkɔ kɛ a la k'a to waga kɔnɔ yen. Komiji ka yɛlɛ a kan, biin ka kɛ ale ni kongosogow niyɔrɔ ye. 13Adamadenya bena bɔ a la, a bena kɛ i n'a fɔ kongosogo. A ka to ten fɔɔ saan wolonwula. 14Mɛlɛkɛw le y'o kolatigɛnin fɔ, waasa nimanfɛnw k'a lɔn ko Fɛɛn bɛɛ kuntigi Ala ka sebagaya be adamadenw ka kuntigiya bɛɛ kan. Mɔgɔ min ka d'a ye, a be masaya di o tigi ma. Mɔgɔ min lɔyɔrɔ ka dɔgɔ ni mɔgɔ tɔw ye, a be se k'ale ta boɲa ni bɛɛ ta ye.\n15« ‹Ne, masacɛ Nabukodonozɔri ye siko min kɛ, o le ye nin ye ten. Ayiwa, ele Bɛlitasari k'a kɔrɔ fɔ n ye. Bari, n ka jamana lɔnnikɛlaw si ma se k'a kɔrɔ fɔ n ye. Nga ele kɔni be se, bari, batofɛnsɔbɛw ka nii be ele la.› »\nDaniyɛli be masacɛ ka siko kɔrɔ fɔ\n16O tuma na, u be Daniyɛli min wele ko Bɛlitasari, ale siranna kosɔbɛ waati dɔɔni, a hakili ɲagamina fana. Masacɛ kuman'a fɛ ko: «Bɛlitasari, siko nin n'a kɔrɔ kana i hakili ɲagami!» Bɛlitasari y'a jaabi ko: «N matigi, siko nin ka kɛ i juguw ta ye! A kɔrɔ ka kɛ i kɛlɛbagaw ta ye! 17I ye yiri min ye fɔɔ a boɲana ka kɛ yiriba ye, n'a kuun sera sankolo ma, n'a be ye fɔɔ dugukolo daan na, 18min furaburu tun ka ɲi, n'a deen ka ca, bɛɛ ka dumuni tun be bɔ min na, ani kongosogow tun be la a kɔrɔ, ni kɔnɔw b'u ɲagaw l'a kan, 19o yiri nin ye ele masacɛ le ye! Bari, i kɛra mɔgɔbaba ye, ka kɛ fangatigi ye. I jaɲana ka se sankolo ma, i ka masaya sera fɔɔ dugukolo daan na. 20Masacɛ, i ye mɛlɛkɛ dɔ jigitɔ ye ka bɔ sankolo la min ko: ‹Aw ka yiri nin ben k'a tigɛtigɛ! Nga aw kan'a lili bɔ. Aw k'a juu to yen waga kɔnɔ ka nigɛjɔrɔkɔ ni zirajɔrɔkɔ kɛ a la. Komiji ka yɛlɛ a kan, biin ka kɛ ale ni kongosogow niyɔrɔ ye fɔɔ saan wolonwula.› 21Ayiwa masacɛ, o kɔrɔ filɛ nin ye. Nin ye Fɛɛn bɛɛ kuntigi ka kolatigɛnin ye k'a sin n tigi masacɛ ma. 22I bena gwɛn ka bɔ mɔgɔw cɛma ka taga to ni kongosogow ye. I bena biin ɲimi i n'a fɔ misi. Komiji be yɛlɛ i kan saan wolonwula kɔnɔ. Fɔɔ n'i sɔnn'a ma ko Fɛɛn bɛɛ kuntigi le be adamadenw ka kuntigiya kunna. Mɔgɔ min ka d'a ye, a b'a di o tigi le ma. 23A fana tun fɔra k'u ka yiriju to yen, a n'a lili. O kɔrɔ ko n'i sɔnn'a ma waati min na ko Sankolotigi Ala le ye diɲɛ bɛɛ tigi ye, i bena kɔseg'i ka masaya la. 24Masacɛ, n bena ladili min d'i ma, i ka sɔn o ma. Ayiwa, e ka hakɛkɛ dabila ka tilenninyakow kɛ. I ka juguya dabila ka koɲuman kɛ fantanw ye. O la, n'a sɔrɔ i ka lafiya bena taga ɲafɛ.»\nSiko nin koo\n25Koo nin bɛɛ kɛra masacɛ Nabukodonozɔri la. 26Kalo tan ni fila tɛmɛnin kɔ, k'a to munumunu na loon dɔ a ka sanbon kan Babilɔni, 27masacɛ ko: «Babilɔni duguba! Ne ye min sigi ni n ka fanga, ni n ka sebagaya ye, k'a kɛ masadugu ye ne ka kunkɔrɔta kama, ale te nin ye wa?» 28Ka masacɛ t'o kuma na, kumakan dɔ bɔra sankolo la ko: «Ele masacɛ Nabukodonozɔri, i tulo malɔ kuma nin na. Masaya bɔsira i la. 29I bena gwɛn ka bɔ adamadenw cɛma ka taga to ni kongosogow ye. I bena biin ɲimi i n'a fɔ misi, saan wolonwula kɔnɔ, fɔɔ n'i nan'a sɔn a ma tuma min na ko Fɛɛn bɛɛ kuntigi le be adamadenw ka kuntigiya kunna, mɔgɔ min ka d'a ye, a b'a di o le ma.» 30O yɔrɔnin bɛɛ, koo nin kɛra Nabukodonozɔri la. U y'a gwɛn ka bɔ adamadenw cɛma. A tora ka biin ɲimi i n'a fɔ misi. Komiji tora ka yɛlɛ a kan, fɔɔ a kunsigi nana kɛ i n'a fɔ sɛgɛn sii. A sɔnnifaraw kɛra i n'a fɔ kɔnɔw ta.\n31«Loon nunu dafara tuma min na, ne Nabukodonozɔri ye n ɲaa kɔrɔta sanfɛ, ne hakili sigira tugu. Ne ye Fɛɛn bɛɛ kuntigi fo, k'a tanu. Ale min be yen tuma bɛɛ, ne y'ale boɲa.\n«A ka masaya ye waati bɛɛ koo ye,\n32Adamadenw te foyi ye a ɲana.\nSankolo la setigiw faan fɛ, adamadenw faan fɛ,\nmin ka d'a ye, a b'o le kɛ.\nMɔgɔ si te se ka Ala bali koo la,\nmɔgɔ si te se k'a sɔsɔ.\n33«O waati yɛrɛ la, ne ɲamalɔra, n ye n ka masaya n'a dawula, n'a boɲa sɔrɔ tugu. Ne ladibagaw ni n ka mɔgɔbabaw ko u mako be ne la. Ne sigira tugu masaya la, dɔ farala ne ka kunkɔrɔta kan ka tɛmɛ fɔlɔta kan. 34Sisan, ne Nabukodonozɔri be sankolo Masa fo k'a tanu, k'a boɲa kosɔbɛ. A ka kɛta bɛɛ tilennin lo. A ka koo bɛɛ ye tiɲɛ ye. Minw b'u yɛrɛ boɲa, a be se ka olu dɔgɔya.»


Sam 2nan 6 AKKDC08 - Dawuda ye Isirayɛliden cɛfariw bɛɛ - Bible Search\nSam 2nan 5 Sam 2nan 7\nSam 2nan 6\nAla ka layidu taamasiɲɛ kɛsu\n(Lok fɔlɔ 13.1-14)\n1Dawuda ye Isirayɛliden cɛfariw bɛɛ lajɛn tugu. U tun sera mɔgɔ waa bi saba (30 000) ma. 2- Dawuda n'a ka mɔgɔw bɛɛ wilila ka bɔ Baala, Zuda mara la, janko ka Ala ka layidu taamasiɲɛ kɛsu ta ka na n'a ye, Masaba, Setigi tɔgɔ welela min kan. Ale min siginin be *serubɛnw cɛma, kɛsu nin sanfɛ. 3- U ye Ala ka layidu taamasiɲɛ kɛsu ta Abinadabu ka soo kɔnɔ kulu kan, k'a sigi wotorokura kan ka taga n'a ye. Abinadabu deenw Uza ni Ayo le tun be wotoro nin bolila. 4U bɔra ni wotoro nin ye Abinadabu ka soo, kulu kan, ni kɛsu b'a kan, Ayo tun b'a ɲafɛ. 5Dawuda ni Isirayɛlidenw bɛɛ tun be nisɔndiyara kosɔbɛ Masaba ɲakɔrɔ, ka sipɛrɛyiri fɔlikɛminan sifa bɛɛ fɔ, ni gɔniw ani kolonjow ni dundunw ni lonkanw ani nigɛ gositaw. 6U tagara se Nakɔn ka sumangosikɛnɛ na tuma min na, misiw tɛrɛndɛra minkɛ, kɛsu nin jɛngɛna. Uza y'a minɛ n'a bolo ye. 7Masa Ala dimina kosɔbɛ Uza kɔrɔ, k'a faga o yɔrɔ la kɛsu nin gɛrɛfɛ a ka fili nin kama. 8Dawuda dimina bari Masaba ye Uza faga. U b'o yɔrɔ nin wele Perɛtiwuza halibi.\n9O loon na, Dawuda siranna Masaba ɲa. O la, a y'a fɔ ko Masaba ka kɛsu nin be se ka se ale fɛ cogo di. 10A tun t'a fɛ kɛsu nin be don a fɛ a ka ciin kɔnɔ. O la, u tagara n'a ye Gatika Obɛdi Edɔmu ka soo. 11- A tora ale ka soo kɔnɔ kalo saba. Masaba y'a ta ɲa, n'a ka somɔgɔw bɛɛ.\nTaamasiɲɛ kɛsu be se Zeruzalɛmu\n(Lok fɔlɔ 15.25—16.3)\n12O kɔ, u nan'a fɔ masacɛ Dawuda ye ko Masaba ye Obɛdi Edɔmu ka soo ɲa, n'a bololafɛn bɛɛ, Ala ka layidu taamasiɲɛ kɛsu kosɔn. O la, Dawuda wilila ka taga kɛsu nin ta Obɛdi Edɔmu ka soo ka na n'a ye fɔɔ a ka ciin na ni nisɔndiya ye. 13Kɛsu nin tabagaw ye senlako ɲaa wɔɔrɔ kɛ tuma min na, a ye tura, ni misiden tulɔnin faga, k'o kɛ saraka ye. 14Dawuda tun be dɔɔn kɛ n'a barika bɛɛ ye Masaba ɲakɔrɔ. A tun y'a yɛrɛ cɛɛ dama siri ni faniɲuman dɔ ye. 15Dawuda ni Isirayɛlidenw taatɔ ni kɛsu nin ye, u bɛɛ tun be pɛrɛnna nisɔndiya la, ani ka to ka buruw fiyɛ.\n16U dontɔ ni Masaba ka layidu taamasiɲɛ kɛsu ye Dawuda ka ciin kɔnɔ, Sayuli denmuso Mikali ye filɛli kɛ ni fenɛtiri ye. A ye masacɛ Dawuda panpantɔ, n'a dɔnkɛtɔ ye Masaba ɲakɔrɔ. A koo goyar'a ye. 17Dawuda tun ye fanibugu min lɔ kɛsu nin kosɔn, u nan'a bila ale kɔnɔ. O kɔ, Dawuda ye saraka jɛnitaw ni jɛnɲɔgɔnya taw bɔ Masaba ɲakɔrɔ. 18Dawuda ye saraka nunu bɔ ka ban tuma min na, a ye duba kɛ jama ye ni Masaba, Setigi tɔgɔ ye. 19- O kɔ, a ye burukun kelen kelen, ni tamaro ŋɔmi, ani *ɛrɛzɛn janin ŋɔmi kelen kelen di mɔgɔ bɛɛ ma, Isirayɛli jama bɛɛ, muso fara cɛɛw kan. O kɔ, u kelen kelen bɛɛ kɔsegira ka taga u ka soo.\n20Dawuda kɔsegira soo. A ko a be duba kɛ a ka somɔgɔw ye tuma min na, Sayuli denmuso Mikali bɔra k'a kunbɛn k'a fɔ ko: «Isirayɛlidenw ka masacɛ do ye boɲa sɔrɔ bii dɛ, fɔɔ k'a yɛrɛ walaka a ka baaradenw ka jɔnmusow ɲana, i n'a fɔ fatɔ!» 21Dawuda y'a fɔ a ye ko: «Ne y'o kɛ Masaba le ɲakɔrɔ, ale min ye ne woloma ka ne kɛ a ka jama Isirayɛli ka masacɛ ye, k'i facɛ n'a ka soo to yen. 22Ne bena n yɛrɛ majigi tugu ka tɛmɛ nin kan, n tena n yɛrɛ jati foyi ye. Nga i be jɔnmuso minw koo fɔra, ne bena boɲa sɔrɔ olu fɛ.» 23O la Sayuli denmuso Mikali ma deen si sɔrɔ a sii bɛɛ la.


Zud 10 AKKDC08 - Zuditi tilara dalilijan nin na - Bible Search\nZud 9 Zud 11\nZuditi be taga juguw ka sigiyɔrɔ la\n1Zuditi tilara dalilijan nin na Isirayɛli ka Ala fɛ tuma min na, 2a wilila k'a ka baarakɛmuso wele. O kɔ, a jigira ka don soo kɔnɔ, a tun be to ka lafiɲɛlonw ni ɲanagwɛlonw kɛ min kɔnɔ. 3Dusukasifani min tun b'a kaan na, a y'o bɔ k'a ka firiyafaniw bɔ a kaan na, ka ko ka tulu kasadiman ɲanaman mɔn, k'a kunsigi lalaga, ka masirifɛn dɔ biri a kuun na, k'a ka ɲanagwɛlon faniɲumanw don, a tun be minw don n'a cɛɛ Manase be sii la. 4A ye sanbara don, ka kɔnɔkisɛw ni bololanigɛw ani tulolanigɛw don, n'a ka masirifɛnw bɛɛ, k'a yɛrɛ cɛɛ ɲa kosɔbɛ, janko a yebagaw ɲaa ka bɔ a fɛ. 5A ye duvɛnforoko ni tuludaga di a ka baarakɛmuso ma, ka bɔɔrɔ fa mugu la, ni ŋɔmi min dilanna ni yiriden janinw ye, ani burukun dɔw, ni naare. A y'a ka minanw bɛɛ siri ka ɲa k'u kalifa a ka baarakɛmuso ma.\n6U bɔra ka taga Betuli donda faan fɛ ka taga Oziyasi ni dugu cɛkɔrɔba fila lɔnin sɔrɔ o yɔrɔ la, n'o ye Kabirisi ni Karimisi ye. 7Olu y'a ye tuma min na ko a ɲada yɛlɛmana, ni fani wɛrɛ b'a kaan na, a koo diyara u ye kosɔbɛ a ka cɛɲa kosɔn. U y'a fɔ a ye ko: 8«An faaw ka Ala k'i ta ɲa, k'a to i ka kokɛtaw ka ɲa, Isirayɛlidenw ka kunkɔrɔta, ni Zeruzalɛmu ka boɲa kosɔn!» 9Zuditi ye Ala bato, ka sɔrɔ k'a fɔ u ye ko: «Aw y'a fɔ k'u ka dugu donda yɛlɛ ne ye, an ye koo min fɔ, ne bena bɔ ka taga o kɛ.» U y'a fɔ kanbelenw ye ko u ka daa yɛlɛ a ye i ko a y'a fɔ cogo min na. 10U y'a kɛ ten, Zuditi bɔra n'a ka baarakɛmuso ye. Dugumɔgɔw tora k'a filɛ fɔɔ a jigira ka taga dingɛ tigɛ, o kɔ, u m'a ye tugu.\n11Zuditi n'a ka baarakɛmuso tilenna ka taga dingɛyɔrɔ la. Asiri kɛlɛden kɔlɔsilikɛbaga dɔw nan'a kunbɛn. 12U y'a lalɔ k'a ɲininga ko: «I ye siya jumɛn le ye? I bɔra min? I be taga min?» A y'u jaabi ko: «Ne ye eburusunguru ye, ne be bolila ka bɔ u fɛ bari yanni dɔɔni u bena don aw bolo. 13Ne kɔni, ne nana janko k'aw ka kɛlɛmasa Olofɛrine ye, ka na tiɲɛkuma fɔ a ye. Ne bena sira yira a la, a ka kan ka min ta janko ka se ka kuluyɔrɔ nin bɛɛ minɛ, ni a ka mɔgɔ si fana tena to kɛlɛ nin na.» 14Kɛlɛden nunu y'a ka kuma mɛn ani k'a ɲada ye fana. A tun cɛɛ ka ɲi u ɲana kosɔbɛ. U y'a fɔ a ye ko: 15«I teliyara ka jigi ka na an matigi ye minkɛ, i kisira. Sisan, na an dɔw bena i bila sira fɔɔ ka taga se a ka faniso kɔnɔ. 16N'i ser'a ɲakɔrɔ tuma min na, i kana siran, i ye min fɔ sisan, i ka segi k'o fɔ, a bena i minɛ ka ɲa.» 17U ye mɔgɔ kɛmɛ woloma u cɛma, olu farala ale n'a ka baarakɛmuso kan, k'a bila sira fɔɔ ka taga se Olofɛrine ka faniso la. 18Mɔgɔw girinna ka na ka bɔ kɛlɛdenw ka sigiyɔrɔ faan bɛɛ la, bari a nako tun fɔra fanisow bɛɛ la. U nan'a lamini Olofɛrine ka faniso daa la. A tun be o yɔrɔ la n'u b'a koo fɔra Olofɛrine ye. 19U ɲaa bɔr'a fɛ a ka cɛɲa kosɔn, u kabakoyara u m'a lɔn ko muso nin ɲɔgɔn be sɔrɔ Isirayɛlidenw cɛma. U tun b'a fɔra ɲɔgɔn ye ko: «Jɔn be se ka siya nin dɔgɔya, muso nin ɲɔgɔnw be minw fɛ? U fagako faan fɛ, k'u ka mɔgɔ kelen yɛrɛ dɔrɔn to nii na, farasi b'o la. Mɔgɔ minw mana kisi u cɛma, olu be se ka dugukolo kan mɔgɔw bɛɛ namara!» 20Olofɛrine kɔlɔsibagaw n'a ka kɛlɛkuntigiw bɛɛ bɔra, ka sɔrɔ ka Zuditi to donna faniso kɔnɔ. 21Olofɛrine tun be lafiɲɛna a ka dilan kan, sanke kɔrɔ min tun dilanna ni faniwulen sɔngɔgwɛlɛn ye, ni sanu, ani emerodi ni kabakuru sɔngɔgwɛlɛn sifa dɔ wɛrɛw. 22U ye Zuditi koo fɔ a ye, a wilila ka taga faniso daa la, mɔgɔ dɔw bilar'a ɲa ni fitinɛ warigwɛlamanw ye u bolo. 23Zuditi sera Olofɛrine n'a ka kɛlɛkuntigiw fɛ, u bɛɛ ɲaa bɔr'a fɛ a ka cɛɲa kosɔn. A y'a kunbiri gwan k'a ɲaa biri duguma a kɔrɔ, Olofɛrine ka baarakɛlaw y'a wili k'a lɔ.


Bibulu ka maanaw: Dawuda kɛra masacɛ ye - Jehova Seerew ka ɛntɛrɛnɛti yɔrɔ daganin\nSAYULI b’a ɲinina ka Dawuda minɛ tugun. A ye kɛlɛden ŋana 3 000 minɛ ka Dawuda nɔgwɛn. Dawuda y’o mɛn minkɛ, a ye kolajɛbaga dɔw ci walisa u k’a ɲini k’a lɔn Sayuli n’a ka kɛlɛdenw be si yɔrɔ min na. O kɔ, Dawuda ye a nɔfɛcɛ fila ɲininga ko: ‘Aw la juman bena taga ni ne ye Sayuli sigiyɔrɔ la?’\nAbisayi y’a jaabi ko: ‘Ne.’ Abisayi ye Dawuda balimamuso Seruya dencɛ ye. Ka Sayuli n’a ka mɔgɔw to sinɔgɔ la, Dawuda ni Abisayi donna dɔɔni dɔɔni u cɛma. U ye Sayuli ka taman n’a ka jiforoko ta a kuun gɛrɛfɛ. Mɔgɔ si m’u ye, mɔgɔ si ma bɔ u kala ma sabu bɛɛ tun be sinɔgɔra kosɔbɛ.\nDawuda ni Abisayi filɛ sisan. U sera ka bɔ yen hɛɛrɛ la ka taga tintin dɔ kan. Dawuda pɛrɛnna Israɛl ka kɛlɛdenw kuntigi Abinɛri kun na ko: ‘Mun na i ma masacɛ, i matigi kɔrɔsi? A filɛ! Masacɛ ka taman n’a ka jiforoko be min?’\nSayuli kununa. A ye Dawuda kaan lɔn ani a y’a ɲininga ko: “Ne dencɛ Dawuda, ele lo wa?” I ɲɛɛ be Sayuli ni Abinɛri la jaa kan i kinibolo fan fɛ wa?\nDawuda y’a jaabi ko: “Ne lo, n matigi, masacɛ.” Dawuda y’a fɔ ko: ‘Mun na i b’a ɲinina ka ne minɛ? Ne ye koo jugu juman lo kɛ? Masacɛ, i ka taman filɛ. A to i ka kanbele dɔ ka na a minɛ.’\nSayuli sɔnna a ma ko: ‘Ne ye hakɛ kɛ. Ne ye nalomanya baara le kɛ.’ Dawuda tɛmɛna ka taga n’a ka sira ye, ani Sayuli kɔsegira a ka soo. Nka, Dawuda y’a miiri a yɛrɛ kɔnɔ ko: ‘Loon dɔ, Sayuli bena ne sɔrɔ ka n faga. Ne ka kan ka taga Filisitikaw ka mara la.’ A y’o lo kɛ. Dawuda sera ka Filisitikaw lafili, u y’a miiri ko a kɛra olu dɔ ye sisan.\nLoon dɔ, Filisitikaw y’u ka kɛlɛdenw lajɛn ko u be taga Israɛldenw kɛlɛ. Sayuli ni Zonatan fagara o kɛlɛ la. O koo ye Dawuda dusu kasi kosɔbɛ. A ye dɔnkili ɲuman dɔ la ko: “Ne nii tɔɔrɔnin be e kosɔn Zonatan, ne balimacɛ, e koo tun ka di ne ye kosɔbɛ.”\nO koow kɔ, Dawuda kɔsegira Israɛl, ka taga sigi Eburɔn dugu kɔnɔ. Cɛɛ dɔw ye Sayuli dencɛ Isibosɛti sugandi k’a kɛ masacɛ ye. Nka, dɔ wɛrɛw tun b’a fɛ Dawuda lo ka kɛ masacɛ ye. O la, u wulila ɲɔgɔn kama kɛlɛ la. A laban, Dawuda ka mɔgɔw lo ye see sɔrɔ. Dawuda kɛra masacɛ ye tuma min na, a sii tun ye saan 30 ye. A ye saan 7 ni kalo 6 kɛ masaya la Eburɔn. A dencɛ minw wolola yen, u dɔw tɔgɔ ko Amunɔn, Abisalɔn ani Adoniya.\nLoon dɔ, Dawuda n’a nɔfɛcɛw wulila Zeruzalɛmu dugu cɛɲumanba kama ko u b’a minɛ. Dawuda balimamuso Seruya dencɛ wɛrɛ lo ye o kɛlɛ ɲɛminɛ. A tɔgɔ ko Zowabu. Dawuda ye Zowabu sara o la, a y’a kɛ a ka kɛlɛdenw kuntigi ye. O la, Dawuda y’a daminɛ ka masaya kɛ Zeruzalɛmu.\n1 Samuyɛli 26:1-25; 27:1-7; 31:1-6; 2 Samuyɛli 1:26; 3:1-21; 5:1-10; 1 Tilew Kibaru 11:1-9.\nKa Sayuli n’a ka mɔgɔw to sinɔgɔ la, Dawuda ni Abisayi ye mun lo kɛ?\nDawuda ye Sayuli ɲininga mun lo la?\nDawuda faranin kɔ Sayuli la, a tagara min?\nKoo juman lo ye Dawuda dusu kasi kosɔbɛ ani o y’a to a ye dɔnkili ɲuman dɔ la?\nTuma min na Dawuda kɛra masacɛ ye Eburɔn, a sanda tun ye saan joli ye, ani a dencɛ dɔw tɔgɔ ko di?\nKɔfɛ, Dawuda nana to yɔrɔ juman ka masaya kɛ?\nAn ka 1 Samuyɛli 26: 1-25 kalan.\nDawuda ka kuma minw be 1 Samuyɛli 26:11 kɔnɔ, u b’a yira ko a be Alako labɛnw jati cogo di? (Zab. 37:7; Ɔrɔm. 13:2)\nN’an y’an jija sɔbɛ la ka ɲuman kɛ mɔgɔ dɔ ye nka a tigi m’o lɔn, Dawuda ka kuma minw be 1 Samuyɛli 26:23 kɔnɔ, u be se k’an dɛmɛ cogo di an fari kana faga? (1 Mas. 8:32; Zab. 18:21)\nAn ka 2 Samuyɛli 1: 26 kalan.\nBi, cogo juman na kerecɛnw be se ka “ɲɔgɔn kanu kosɔbɛ” i ko Dawuda ni Zonatan y’a kɛ cogo min na? (1 Piyɛri 4:8; Kɔl. 3:14; 1 Zan 4:12)\nAn ka 2 Samuyɛli 5:1-10 kalan.\nDawuda ye saan joli kɛ masaya la, ani o wagati be se ka tilan cogo di? (2 Sam. 5:4, 5)\nMun lo tun y’a to Dawuda be barika sɔrɔla, ani o be an hakili jigi mun lo la bi? (2 Sam. 5:10; 1 Sam. 16:13; 1 Kor. 1:31; Fil. 4:13)\nI k’o maana diiman kalan Bibulu kɔnɔ walisa k’a lɔn fɛɛn min ye Dawuda jaa gwɛlɛya ten.\nA ci dɔ ma A ci dɔ ma Maana 61nan: Dawuda kɛra masacɛ ye


2Th 1 | `AAI | STEP | Ayu Paul, naatu Silas, Timothy hairi, kwa Thessalonica ekaleisia sabuw iyab God it Tamat naatu ata Regah Jesu Keriso nowanamih kwamatar kwama’am, a fef akikirum.\nc1.42Cor 7.4; 1Th 2.19\ni1.11Col 1.9; 1Th 1.2-3\n1Ayu Paul, naatu Silas, ▼\nTimothy hairi, kwa Thessalonica ekaleisia sabuw iyab God it Tamat naatu ata Regah Jesu Keriso nowanamih kwamatar kwama’am, a fef akikirum. 2 b Manaw kabeber, tufuw Tamat God naatu ata Regah Jesu Keriso’one kwa isa nama.\n3Taitu, igewasin aki i boro mar etei God ana merar anay kwa isa. Naatu ef nati sinaf isan igewasin kwanekwan boro ana sinaf, anayabin kwa abaitumatum i erara’at gagamin mayow, naatu kwa etei wanawanamaim a yabow taituwa isah i ra’at tasasar etitit. 4 c Isan imih God ana ekaleisia wanawananamaim areremor kwa abifa’i men kafaita, anayabin biyababan, naatu bai’akir kakafin wanawanan a baitumatum kwabukikin ewawainabi.\n5Sawar iti etei God boro imaim nabat turobe’emaim sabuw nibabatiyih, naatu ana’an nati’imaim nabat kwa gewas narouw nabuwi ana aiwobomaim kwanarun, anayabin nati isan kwa biya baban kwabi’akir. 6 d God ana sinaf i turobe mutuforomaim isisinaf, imih sabuw iyab kwa biyababan tibit i boro wan nay biyababan nitih hinab. 7 e Naatu kwa iyab biyababan kwabaib boro nabosair biya tuniwa’an, aki auman. Iti sawar i boro ata Regah Jesu marane ana fair nitakir ana tounamatar fairih bairi hinatitit ana veya hinamatar. 8 f Naatu sabuw iyab God men hisusu’ub naatu sabuw iyab ata Regah Jesu ana tur gewasin men tebobosiyasiyar boro baimakiy nitih. 9 g Nati sabuw boro wanatowan ana gurugurusen wanawanan hinarun baimakiy hinab biyah nababan, naatu ana taragubane nahirfutih hinatit ana marakaw bonamanamarin ufunane hinama. 10 h Nati ana veya Jesu namatabir nanan, sabuw kakafiyih etei boro hinifai hinabora’ara’ah naatu sabuw iyab hibitumatum boro hinifofofor. Naatu kwa auman boro nati bora’ara’aten wanawanan sabuw bairi kwanarun, anayabin tur abai ana ao kwanonowar kwaitumatum.\n11 i Sawar nati isan aki mar etei ayoyoyoban, saise ata God kwa’it, gewas rouw eafi, bowabow bit kwanabow. Naatu i ana fairamaim kwa nibaisi akok sinafumih kwanotanot kwanasinaf turobe namatar, saise a baitumatum na’asa’ub. 12Ayoyoyoban ata God naatu ata Regah Jesu Keriso ana manaw ana kabeberamaim nibaisi nati kwanabow, saise sabuw afa ata Regah Jesu abisa kwa wanawanamaim esisinaf hina’itin boro wabin hinabora’ara’ah naatu ata Regah boro kwa isa niyasisir.